Julio-Septembro Leopolo, Galicio, Aŭstrio. ll. Jaro. 

POLA ESPERANTISTO 


DUMONATA 


ORGANO DE POLAJ ESPERANTISTAJ SOCIETOJ 


ENHAVO: 
E. 3747: Jubileo de Esperanto — Dro W. Robin: La Tria Kongreso esperantista 


en Cambridge — 5. S.: La internacia monsistemo — Raporto pri la unua konkurso 

de Varsovia Esperantista Societo — V. Juwiler» La Abismo — Dro Zamenhof» 

Belmont; Nadzieja Esperantystów — FErikaĵabe: Ĥina fabelo — Dro Fels: Vege- 

tarismo kiel popola nutrado kaj sanigilo — Goethe- Grabowski: La Reĝo de Elfoj — 
Dro A. K: Nokta Apero — L. Rosenstock: Prolemoj. 


Eldonata de Societo „ESPERANTO“ en Leopolo (Lwów). 
Redaktata de Komitato. 
Ĉefredaktoro de la literatura parto Dro K. Bein (Kabe). 


Avizoj. 
Abono de Pola Esperantisto. 


La abonoj komenciĝas nur la l-an de januaro aŭ julio. 
Abonprezo por unu jaro a) en Aŭstrio K 1'80, b) Ekster- 
lande K 2'40 (Sm 1.00). 
Aparta numero kostas a) en Aŭstrio K 0'30, b) Eksterlande 
K 0'40 (Sm 0'17). 
iulandaj poŝtmarkoj estas akceptataj kiel pagilo. 
Societoj kaj librejoj ricevas rabaton. 


Tarifo de niaj anoncoj. 


Tuta paĝo unufoje . . . . . . -K 24— (Sm 10—) 
Vu SASZ, A 16... „ « K 12— (Sm 5—) 

Nekomercaj anoncoj de Societanoj (ekz. pri ŝanĝo de adreso, 
korespondado k. s.) estas kalkulataj po K 0'60 (Sm 0'25) por ĉiu 
20-ono da paĝo. 


e trifoja aŭ pli ofta enpreso de sama anonco estos donata 
rabato 25°. 


Deziras korespondadi: 
1. F-ino B. Rogers, 20. Cemetery Road, East Kirkby, Notts. (Anglujo). 
2. Ś-ro Carlos Charrier, 17 Calle Zabala, Montevideo (Urugvaj) (per vidaĵokartoj). 

Al la fotografistoj. 


La Esperantista Centra Oficejo, 51, Rue de Clichy, Paris, projektas starigi 
kolekton de kliŝaĵoj pri la Tria Kongreso, uzeblaj por fari lumajn projekciojn en 
paroladoj por Esperanto. Tiu kolekto estos senpage pruntata al Ĉiuj propagandistoj. 

Por efektivigi tiun projekton, la Centra Oflcejo petas de ĉiuj membroj de la 
Tria Kongreso, kiuj faris fotografaĵojn en Cambrigde, ke ili bonvolu sendi al ĝi 
unu ekzempleron dc Ĉiuj fotografajoj faritaj, kiuj rilatas la Kongreson. 

Se ili deziras, la Centra Oficejo resendos al ili la neuzitajn ekzemplerojn. 
Se ne, ĝi konservos tiujn fotografaĵojn en speciala albumo, kiu estos tre interesa 
por la dokumenta historio de la esperanta movado. 


Tra la mondo 


Tutmonda ilustrata revuo esperantista. Meudon, Francujo. Fr. 8.00. 


La dua jaro de „Tra la mondo“ finiĝis. Ĝi formas belegan volumon kun 
artikoloj pri 40 landoj de aŭtoroj el 30 malsamaj lingvoj. Ĉirkaŭ 290 ilustraĵoj 
plibeligas ĝin. 

Tiun ĉi jaron estis malfermataj du novaj rubrikoj: Scienca kroniko kaj 
Sporto, redaktataj de anoj de Internacia Scienca Oficejo. Jus komencis ankaŭ 
interesa tutmonda kroniko. La rimarkinda „Internacia enketo pri edukado“ liveris 
jam dokumentojn el 16 diversaj landoj. 


Julio-Septembro 1907. Il. Jaro. Noj 7—8. 

Esperantaj sciigoj por pollingvanoj. 

: “$i hoe, R 7 4 ś , 
Ĉiujn sendaĵojn (ahonon, manuskriptojn, anoncojn k. a.) oni bonvolu adresi: 


„Societo Esperanto" en Dbcopolo (Lwów), Galicio, Aŭstrio. 
IBFse Alsenditaj manuskriptoj estos laŭbezone korektataj. 


74 IAA AQ A 
ves Njn Jubileo de Esperanto. AULI 
ERACO IENSIBO 1887 zj 1907 į 


„Dro Esperanto. Lingvo internacia. Antaùparolo kaj plena 
lernolibro“ jen estas la titolo de malgranda broŝureto, kiu antaŭ 
dudek jaroj aperis en Varsovio kaj fariĝis ĝermo, el kiu poste 
elkreskis la nuna potenca arbo de Esperantismo. Modesta estis 
tiu-ĉi 40-paga ki mi Ilodiau la 
libreto, kielmo- veran nomon 
desta ĝia aŭt- de l' aŭtoro ko- 
oro, kiu ne nur nas milionoj da 
tuj post la tit- homoj dissem- 
olo presigis la itaj en Ĉiuj la- 
rimarkindan fr- ndoj, sed la 
azon: „Lingvo bela pseudoni- 
internacia Kiel mo malgrau tio 
ĉiu nacia estas ne malaperis— 
komuna prop- kontraŭe, ĝi 
rajo; la aŭtoro donis nomon 
fordonas por ne nur al la 
ĉiam ĉiujn pe- lingvo, al ĝiaj 
rsonajn rajto- adeptoj sed an- 
jn“, sed ankaŭ kaŭ al la ideo 
sian nomon ka- mem. Kvank- 
Ŝis per pseŭd- Dr. L. ZAMENHOF am laŭ la Bu- 
ONIMO. lonja deklara- 
cio Esperantisto estas ĉiu, kiu por ia ajn celo uzas la lingvon elp- 
ensitan de nia Majstro — tamen l:sperantismo entenas pli altan 
ideon, nome: arigi sur neŭtrala lingva fundamento ĉiujn homojn 
Penantajn atingi la kunfratiĝon de l' popoloj, la feliĉon de l homaro. 

En la historio de ia nacio aŭ eć en la vivo de individuo 20 
jaroj estas ne longa tempo, sed kiom multe da diversaj elpensitaĵoj, 
reklame eltrumpitaj en la mondon post kelkaj jam jaroj estis kov- 
ritaj per cindro de forgeso, dum lvsperanto disvastigata laŭ la propra 
konsilo de l aŭtoro „senbrue“, iom post iom almilitas la mondon, 
enradikiĝante en ĉiuj kampoj de l homa agado, komence de kontoro 
de la komercisto gis la predikejo kaj katedro de l' universitato. 

Triumfa estas la vojo de Iŝsperanto, tamen tute alia ol tiuĉi 
de Volapuk. Dume mi tie vidis grandan pajlan fajron, povantan 
elveki penson, ke post kelke da Jaroj la tuta mondo, ne esceptante 
la plej sovaĝajn Buŝmenojn volapikigos, fajron kiu same rapide 
estingiĝis — nia lingvo disponanta nek je monaj rimedoj nek je 
reklamiloj eĉ nek je forta organizo, batalante kun multe da malfa- 
cilajoj, akiras ĉiujare ĉiam kreskantan nombron da adeptoj. 

Neeble cstas en gazeta artikolo doni la tutan historion de Iss- 
peranto, sed publikigante kelkajn -rimarkojn, mi intencas per tioĉi 
montri la ĝisnunan vojon de nia afero kaj la esperon por la est- 
onteco. 

Tre erarus ĉiu, pensante, ke tuj post apero de nia vere genia 
lingvo ĝi trovis amason da aprobantoj. Dum la dek unuaj jaroj la 
nombro de samideanoj ne atingis ankoraŭ 5000 kaj la kaŭzoj de 
tiuĉi fakto estis diversaj. Unue aperis nia lingvo en la tempo, kiam 
Volapuk ŝajne triumfis kaj nature ĝiaj adeptoj penadis per Ĉiuj 
fortoj venki la novan konkuranton. Kiam fine la fiasko de Volapük 
fariĝis neevitebla, rilate nur malgranda parto de volapikistoj konfesis 
la superecon de ltsperanto kaj komencis ĝin propagandadi, dum la 
plejmulto forlasis por ĉiam la ideon de lingvo internacia, disvastig- 
ante ĉirkaŭen la opinion, ke la solvo de tiu ĉi problemo estas nee- 
bla. Ĉiu Esperantisto devis batali kun centoj da antaŭjuĝoj aŭ pli 
malpli sciencaj teorioj de kontraŭuloj kaj tial hi ne povas suliĉe 
alte ŝati la laboron de unuaj niaj pioniroj. La apero de ia favora 
artikolo en naciaj gazetoj, la fondo de nova klubo, la malfermo de 
kurso kaj eĉ la varbo de ia eminentulo por nia ideo fariĝis tiam 
notindaj okazintaĵoj. Rusujo kaj Svedujo estis la unuaj landoj, kie 
nia lingvo havis plej multe da adeptoj kaj tial oni nomas tiun. ĉi 
periodon la rusan. 

La kreo de franca Societo por propagandado 'de I£speranto 
“rapide antaŭenpuŝis nian aferon en Jena lando, kiu baldaŭ okupis 

la unuan lokon. Bona organizo de propagando, eldonado de prakti- 
kaj lernolibroj, altiro de eminentaj sciencistoj kaj de jurnalistoj, jen 
estas la ĉefaj kaŭzoj de nia triumfo en l“rancujo kaj per tio en la 
tuta mondo. La Bulonja kongreso fermas tiun ĉi francan periodon 
kaj lĉsperanto almilitis Jla mondon. Tri kongresoj, ĉiu pli grandiosa 
ol la antaŭa donis pruvon, ke artefarita lingvo, malgraŭ ĉiuj teoriaj 
kontraŭdiroj, estas ebla, ke ĝi povas servi ne nur por korespondado 
sed ke anoj de la plej diversaj popoloj komprenigas sin per ĝi tute 
bone eĉ pli bone ol en ia ajn nacia lingvo. 

La disvastigo de Ivsperanto en la tuta mondo, milionoj da ko- 
respondaĵoj, centoj da societoj, centoj da libroj, kelkaj dekoj da 


gazetoj esperantistaj, propagandaj kaj specialaj — Jen la rikolto de 
dudek jara laboro. 
Kvankam tiu ĉi rezultato povas niu fierigi -— oni tamen ne 


devas forgesi ke ankoraŭ multe, tre multe da laboro atendas nin. 
La ĝisnuna historio de Esperanto intruas nin, ke ni ne povas 
kalkuli je helpo da regnestraroj aŭ iaj sciencaj komitatoj; ni do 
mem klopodu, por ke nia atero devigu ilin pripensi la enkondukon 
de lssperanto en programon de lingvoj intruataj en ĉiuj lernejoj de 
l mondo kaj tiam Ĉia propagando fariĝos superflua, sed nun „ni 
semu kaj semu konstante“. ni instruu l£speranton al niaj infanoj, 
ni mem uzu ĝin kiel eble plej ofte, ni riĉigu la literaturon per tra- 
dukajoj kaj originalaj verkoj, sed antaŭ ĉio ni sciu kaj sciigu Ĉiujn, 
ke la lingvo mem estas netuŝebla, ke ĉia serĉado de ŝajnaj refor- 
moj estas ne nur senbezona perdo de tempo kaj fortoj, ĉar la lingvo 
montriĝis praktika, sed ke ĝi ankaŭ povus rompi la ĝisnunan unu- 
econ, kiu ĝis nun kondukis nin kaj en estonteco donos triumfan 
renkon. E. 3/40. 


La Tria Kongreso Esperantista en Cambridge. 


La bela sonĝo malaperis. Ni estas Jam bedaŭrinde sur la 
maro, revenante hejmen. la sonĝo daŭris 8 tagojn, sed ŝajnas, ke 
nur unu horon. lŝstis tiom da impresoj, ke estas apenaŭ eble 
priskribi ilin trankvile kaj laŭvice. La Kongreso faris grandegan 
impreson, multe pli grandan ol oni eĉ povis revi, 

Niu antaŭvidis malsukceson por nia ideo en Anglujo ? Li venu 
nun! Ni havas nun faktajn pruvojn kontraŭ liaj teoriaj pripensoj. 

La angloj ekinteresiĝis la kongreson tiel sukcesplene, ke ni povas 
de nun estimi Anglojn, kiel niajn plej bonajn amikojn kaj plej bo- 
najn propagandistojn de nia afero. Mi eĉ diros plu; ŝajnas al mi, 
ke se la Angloj tiel varme kaj kore akceptis nian lingvon, ni po- 
vas esti tute trankvilaj je la estonteco de Esperanto. Ni do devas 
konfesi malkaŝe, ke Angloj povis esti la plej grandaj malamikoj 
de I speranto. Ili estas fieraj, ĉar ilian lingvon uzas la plej granda 
nombro da homoj sur la tero, ili estas tute sendependaj de iu ajn 
nacio, ŝajnis do, ke ili estos sendube kontraŭuloj de la enkonduko 
de alia lingvo internacia. Kun ĝojo ni nun ekvidis, ke Angloj estas. 
niaj plej sindonemaj samideanoj. 

Sed ni komencos la priskribon de la Tria. 

Alvenis en la Kongreson ĉirkaŭ 1500 personoj el diversaj: 
landoj, inter aliaj el Urugvajo, Tuniso, Venezuelo, Kanado, Unuigi- 
taj Statoj k. t. p. La plej multenombraj estis Francoj kaj Angloj. 


Antaŭ la oficiala malfermo de la Kongreso. 


La 12-an de l Aŭgusto okazis en Great St. Marys Preĝejo 
angl-eklezia diservo en lEsperanto. Vespere okazis ankaŭ diservo. 
esperanta en la Emmanuel Kongregacia Preĝejo. Tiuj ĉi diservoj 
estis permesitaj de Lia Papa Moŝto, kiu alsendis sian benon. La 
preĝejoj estis kompreneble plenaj de esperantistoj. La preĝon ve- 
speran legis pastro Schneeberger, prezidanto de la Svisa Esperan- 
tistaro. Dum la diservo estis kantataj himnoj kun helpo de speciale 
aranĝita horistaro. Poste pastro W. B. Selbie, en kies preĝejo oka- 
zis tiu Ĉi diservo, predikis esperante. La longa kaj interesa prediko 
estis tre bone elparolita, kvankam pastro Selbie estas nur kvinse- 
majna esperantisto. Pri la aranĝo de esperantaj diservoj kaj predi- 
koj multe zorgis kaj penadis pastro Richardson. Sub lia prezido 
kunvenis la katolikaj esperantistoj kaj sendis al Lia Papa Moŝto la. 
sekvantan telegramon : 

„La Esperantistoj katolikaj, kuzigitaj ĉe la Kembriĝa Kon- 
greso, esprimas al la Sankta Patro sian profundan dankecon pro. 
la sendita Beno. Humile genufleksitaj antaŭ Liaj piedoj, ili certigas 
Lian Papan Moŝton pri sia absoluta sindonado al Lia persono kaj 
pri sia tuta submetiĝo al la Doktrino Katolika“. 

La 12. de l' Aŭgusto alveturis posttagmeze nia kara “majstro, 
Dr. Zamenhof. La tuta urbo solene atendis lin, ĉiuj domoj “estis 

feste ornamitaj, mullege Ĉie da verdaj standardoj, verdaj steloj 
k. t. p., sur la stratoj miloj da homoj, en la fenestroj centoj da 
kapoj. Nia majstro estis akceptita kun reĝaj honoroj. Antaŭ la al- 
Veno de vagonaro atendis jam en la stacidomo la Urbestro, la de- 
legito de la Universitato, la Trianoj kaj la esperantista nobelularo. 
Kiam la vagonaro alvenis, la Urbestro en gala uniformo alproksi- 
miĝis al la vagono de nia Majstro, salutis lin kaj prezentis la ĉee- 
stantojn [Sn la sama momento la muzikistaro ekludis esperantan 
himnon. Itksonis laŭtegaj -ekkrioj: „Vivu Dro Zamenhof“. Nia maj- 
stro eniris kaleŝon kune kun la Urbestro, la delegito de la Univer- 
sitato kaj la Triano S-ro Mudie. Post tiu ĉi kaleŝo Veturis longa 
Vico da aliaj kaleŝoj kaj veturigiloj. Inter senfinaj kaj entuziasmaj 
aklamoj de la urbanoj kaj samideanoj la kaleŝoj tre malrapide iris 
antaŭen tra la urbo, Oni alvenis fine en Fitzwilliam Hall, kie Vic- 
kanceliero de la Kembriĝa Universitato solene akceptis nian Maj- 
stron. Post la eliro el tiuĉi loko estis farata sur la ŝtuparo de tiu 
bela konstruaĵo unua grupo fotografa. 

La saman tagon ĉiuj kongresanoj kunvenis en la grandega 
korto de Trinity College kaj estis kune fotografitaj. 


La malfermo de la Kongreso. 


La l2. vespere okazis la malferma kunsido de la Kongreso. 
Ĉirkaŭ 2000 homoj kuniĝis en la Nova Teatro; ne restis eĉ unu 
loko neokupita; regis tre solena atmosfero; Ĉiuflanke Vivaj inter- 
paroladoj, interprezentadoj, esprimoj de fojo kaj feliĉo. La kunsidon 
komencis himno „l'Espero“. kantita de ĥoro de 60 voĉoj, majstre 
kondukita de S-ro Rootham. Poste pastro Schneeberger, la prezi- 
danto de la ll. Kongreso en Ĝenevo, malfermis la Kongreson kaj 
laŭ la regularo transdonis la prezidantecon en la manojn de S-ro 
Kolonelo Pollen, kiel de la Prezidanto de la Brita lI:sperantista Asocio. 

Kol. Pollen invitis kiel Vicprezidantojn Sojn Mudie kaj Dr. 
Cunn ngham. Ni atentigas, ke tri jus nomataj personoj estis do la 
fama Trio, kiu tiom klopodadis por la Tria. 

Poste la Urbestro, Alderman Stace, leviĝis kaj tralegis mallon- 
gan parolon esperantan, salutantan la Kongreson. La aŭdantaro ha- 
vis poste grandan plezuron, kiam la Urbestredzino, Sino Stace, 
ankaŭ leviĝis kaj parkere deziris al Kongresanoj esperante sukce- 
son cn ilia laboro kaj al Dro Zamenhof — sanon. 

Kol. Pollen prezentis en la nomo de la Brita [tsp. Asocio be- 
legan blazonflagon por la uzado dum la estontaj kongresoj. Sur la 
verda kampo estas blanka stelo kaj flanke oni povas legi la no- 
mojn de tri urboj, en kiuj okazis tri ĝisnunaj kongresoj esp. Dro 
Zamenhof ekceptis la blazonflagon solene en la nomo de tuta ltspe- 
rantistaro. 

Tiam Dro Zamenhof havis longan kaj tre interesan parolon 
programan, kiun mi almetas Ĉi-tie : 


La parolo de D-ro Zamenhof. 


Karaj samideanoj ! 

Konforme al la ĝisnuna moro, mi komencas mian parolon per 
tio, ke mi permesas al mi en la nomo de ĉiuj kongresanoj esprimi 
nian saluton kaj dankon al la lando, kiu gastame nin akceptis, kaj 
precipe al niaj britaj samideanoj, kiuj per multaj laboroj kaj granda 
zorgemeco pretigis por ni tiun feston, en kiu ni nun Ĉiuj partopre- 
nas. De la momento, kiam niaj britaj amikoj invitis nin al si, ni 
ĉiuj estis konvinkitaj, ke nia kongreso en ilia lando havos apartan 
signifon kaj estos epokofaranta. Kaj ne estas malfacile antaŭvidi, 
ke nia espero nin ne trompos, ĉar tion Ĉi garantias al mi ne sole 
la konata energio kaj sindoneco de niaj britaj amikoj, sed ankaŭ 
la karaktero mem de ilia lando. 

[La fakto, ke ni kongresas nun en glora universitata urbo de 
Granda Britujo, havas grandan signifon. La kontratiuloj de nia ideo 
konstante ripetadis al ni, ke la angle parolantaj popoloj neniam al 
ni aliĝos, ĉar ne sole ili malpli ol ĉiuj aliaj popoloj sentas la bezo- 
non de lingvo internacia, sed por ili la fortikiĝado de lingvo inter- 
nacia estas rekte malutila, ĉar tia lingvo konkurados en la mondo 
antaŭ ĉio kun la lingvo angla, kiu celas fariĝi internacia. Kaj ta- 
men rigardu, kiel forte eraris niaj kontraŭuloj! Rigardu, kiel mul- 
tope jam aliĝis al ni la Britoj, kiuj tiel nevolonte lernas aliajn 
lingvojn krom sia nacia; rigardu, kun kia amo ili preparis nian 
kongreson kaj en kia granda nombro ili aperis, por deziri al ni 
bonvenon! Tio ĉi montras antaŭ ĉio, ke la homoj komencis jam 
kompreni, ke lingvo internacia estas utila ne sole por popoloj mal- 
fortaj, sed ankaŭ por popoloj fortaj; sed tio ĉi montras ankoraŭ 
alian aferon, multe pli gravan: ke la homoj vidas en la esperan- 
tismo ne sole aferon de egoisma oportuneco, sed gravan ideon de 

intergenta „usteco kaj frateco, kaj al tiu ĉi ideo volas servi la no- 
blaj homoj de ĉinj popoloj, tute egale, ĉu iliaj popoloj estas fortaj 
aŭ malfortaj, kaj ĉu la intergenta justeco estas por ili profita aŭ 
malprofita. Ni scias, ke la plimulton de niaj britaj samideanoj alkon- 
dukis al ni la interna ideo de la esperantismo, kaj tial ni tiom pli 
ĝoje esprimas al niaj britaj amikoj nian koran dankon. La Kembri- 
anoj akceptas nin hodiaŭ ne kiel komercistojn, kiuj alportas al ili 
profiton, sed kiel apostolojn de ideo homara, kiun ili komprenas kaj 
Ŝatas; koran dankon al la glora Kembriĝa universitato, kiu pruntis 
al ni siajn ĉambrojn, koran dankon al la Kembriĝa urbestraro, kiu 
gastame zorgis pri nia bono. Ni kore salutas vin, granda brita po- 
polo, ni plej respekte salutas Vian altan reprezentanton, Lian Regan 
Moston. Vivu la reg al vi, tre longe vivu Li, gardu Lin Di! 
Samideanoj ! 

[Gn la momento de la malfermo de nia tria kongreso ni ne 
povas silenti pri la tro multaj amikoj, kiujn la Morto kaptis dum 
la pasinta Jaro; Vi Ĉiuj memoras, ke tuj post la Ĝeneva kongreso, 
ni sciiĝis pri la malfeliĉa morto de D-ro Lloyd, prezidanto de la 
Liverpoola Grupo. Ni perdis ankaŭ du eminentajn amikojn de nia 
atero, la gloran scienculon Berthelot kaj profesoron Miĥael Foster, 
kiu esperis nin akcepti en Kembriĝo. Fine, mortis nia plej kara 
samideano kaj amiko, kiu estis la animo de niaj ĝisnunaj kongre- 
soj, la ĉefa motoro de nia lasta kongreso en Ĝenevo, la fondinto, 
subteninto kaj inspirinto de nia konstanta kongresa komitato. Vi 
ĉiuj Scias, pri kiu mi parolas. Nia neforgesebla amiko Javal plu ne 
ekzistas. Al vi, amikoj esperantistoj de ĉiuj landoj, kaj al vi, niaj 
estimataj gastoj, kiuj simpatias nian aferon, mi proponas, ke ni ho- 
noru la memoron de nia multemerita samideano kaj de ĉiuj mor- 
tintaj [sperantistoj per leviĝo de niaj seĝoj. 

Samideanoj ! 

Antaŭ tri semajnoj finiĝis guste dudek jaroj de la tago, kiam 
aperis publike la unua libro pri la lingvo lsperanto. lin ĉiuj partoj 
de la mondo la lŝsperantistoj festis tiun tagon. Kiel fondinto de 
lIisperanto, mi ricevis en tiu tago multajn gratulajn telegramojn kaj 
leterojn. Ĉar mi ne havas kancelarion, sed mi devas mem ĉion 
plenumi en miaj liberaj horoj, tiel oni facile komprenos, ke respondi 
Ĉiujn riceVitajn esprimojn de amikeco estis por mi afero absolute 
ne ebla, kaj oni min facile pardonos. Mi uzas nun la bonan oka- 

zon, por esprimi mian plej sinceran dankon al ĉiuj, kiuj sendis al 
mi amikajn bondezirojn. La gratuloj apartenas kompreneble ne al 
mi persone, sed al la tuta batalantaro esperantista, kaj mi estas nur 
la centra punkto, en kiu kolektiĝis ĉiuj gratuloj por resalti de tie 
al ĉiuj flankoj de la mondo, al ĉiuj lokoj, kie loĝas kaj laboras 
niaj senlacaj samideanoj. Kvazaŭ silente komisiita de la tuta espe- 
rantistaro, mi vokas al ĉiuj esperantistoj-batalantoj: mi vin gratulas! 
Mi kore vin gratulas, ke vi pacience eltenis en la daŭro de dudek 
jaroj, malgraŭ la multaj atakoj kaj malagrablaĵoj, kiuj al neniu el 
vi mankis. Mi kore vin gratulas pro tiuj rezultatoj, kiujn donis via 
energia kaj sindona dudek-jara laborado. Dudek jaroj da laborado 
por la esperantismo! kio tio signifas, — oni komprenos nur iam 
poste, kiam oni legos la detalan historion de la esperantismo. Kian 
grandegan gravecon havas niaj ĝisnunaj akiroj, tion oni ankaŭ gu- 
ste komprenos nur iam poste, kiam oni ekscios detale la historion 
de niaj unuaj jaroj, kiam la akiro de ĉiu nova Esperantisto estis 
ligita kun senfina laborado kaj oferado. 

Multaj el vi konas la historion de la lastaj dek jaroj de la 
esperantismo, kiam la longe dormintaj semoj komencis doni la unu- 
ajn trunketojn; sed tre malmultaj el vi konas la historion de la 
unuaj dek jaroj, kiuj konsistis el senfina, ŝajne tute sensukcesa se- 
mado. La historio de la esperantismo iam rakontos al vi pri Ĉiuj 
tiamaj semantoj. 

Nun nia afero staras forte. La glacia tavolo da antaŭjuĝoj de 
la mondo estas rompita, kaj nia afero kreskas regule kaj senhalte. 
Ĉiu jaro potence pligrandigas niajn fortojn, kaj ni iras al nia celo 
Jam kun plena trankvileco. Centoj da miloj da radikoj kaj radiketoj 
subtenas nian arbon, kiu jam ne timas la venton. La naturo, kiu 
longan tempon batalis kontraŭ ni, batalas nun por ni, ĉar tiu sama 
forto de inercio, kiu longan tempon terure malhelpis ĉiun nian pa- 
ŝon, gi mem nun ŝovas nin antaŭen. kô se ni volus nun halti, ni 
jam ne povus. 

Mi transiras al la vera temo de mia hodiaŭa parolado. Mi 
volas paroli al vi hodiaŭ pri la esenco kaj celo de niaj kongresoj. 
Sed por eviti ĉian malkompreniĝon, mi tiuj en la komenco atenti- 
gas Vin, ke mia parolo ne estas io oficiala, fi prezentas simple 
mian personan opinion, kiun ĉiu el vi povas aprobi aŭ ne aprobi. 

„Ĉar ni decidis kunvenadi ĉiujare cl ĉiuj landoj de la mondo 

kaj multaj el ni faras eĉ tre grandajn oferojn, por povi partopreni 
en niaj kongresoj, tial ni devas klarigi al ni, por kto ni kunvenas. 
Se ni konscios bone la esencon kaj celon de niaj kongresoj, tiam 
ni Venados al ili kun Ĉiam freŝa kaj neniam malfortiĝanta entuzias- 
mo, kiel homoj, kiuj klare vidas antaŭ si la belan celon, al kiu ili 
iras; sed se ni ne konscios la celon de niaj kongresoj, tiam ni 
baldaŭ tute malvarmiĝos por ili, kiel homoj, kiuj Vagas sencele kaj 
kiujn tiu Vagado baldaŭ lacigas kaj enuigas. Por kio do ni kunve- 
nas? ĉu ni kunvenas por paroli pri esperantaj lingvaj demandoj © 
Ne! tiuj ĉi demandoj apartenas ne al la kongreso, sed ekskluzive 
al la Lingva Komitato, kaj por ili sufiĉus kongreso de komitata- 
tanoj. Ĉu ni kunvenas por ekzerciĝi en esperanta parolado? Por tio 
sola ni ne bezonas Veturi al kongreso, ĉar en niaj hejmaj grupoj 
ni povas en la daŭro de la tuta Jaro multe pli ekzerciĝi, ol en la 
kelkaj tagoj de la kongreso, kaj por la sola kelktaga ekzercigo en 
parolado neniu entreprenus grandajn vojaĝojn. Ĉu ni kunvenas por 
fari manifestacion kaj sekve propagandon? Jes, certe! Sed ĉar el 
cent kongresanoj almenaŭ naŭdek-naŭ havas de Esperanto nur wio- 
ralan profiton, por kio do ni ĝin propagandas ? Mi ne dubas, ke la 
plimulto el vi donos al ni nur unu respondon: ni faras manifesta- 
cion kaj propagandon por la esperantismo ne pro la utilo, kiun ĉiu 
el ni persone povas havi de ĝi, sed pro tiu gravega signifo, kiun 
la esperantismo havas por la tuta omaro, pro tiu komunehoma 
celo, kiu nin, aktivajn lŝsperantistojn, altiris al lvsperanto ; ni kun- 
venas Ĉiujare el ĉiuj partoj de la mondo, por havi la fojon vidi 
samideanojn, por premi al ili la manon, por Varmigi en ni per re- 
ciproka renkontiĝo kaj kunvivo la amon kaj entuziasmon por la 
ideo, kiun la esperantismo en si enhavas. Kiel la antikvaj hebreoj 
tri fojojn ĉiujare kunvenadis en Jeruzalemo, por vigligadi en si la 
amon al la ideo monoteisma, tiel ni ĉiujare kunvenas en la ĉefurbo 
de lfsperantujo, por Vigligi en ni la amon al la ideo esperantisma. 
Kaj tio ĉi estas la ĉefa esenco kaj la ĉefa celo de niaj kongresoj. 

Ĉar la mondo ĉiam komprenis, ke la esperantismo estas forte 
ligita kun certa interna ideo, kaj tre multaj personoj ne Volis lerni 
kaj uzi lisperanton nur tial, ĉar ili ne Volis esti rigardataj kiel par- 
tianoj de ia ideo, tial — por ne fortimigi de ni la grandajn ama- 
sojn, — ni estis devigitaj klarigi per la Bulonja deklaracio, ke la 
simpla esperantisteco, t. e. la uzado de la lingvo Esperanto, neniur 

devigas esti partiano de tiu aŭ alia ideo, ke ĉiu Esperantisto restas 
homo tute libera kaj unuj [sperantistoj ne respondas por la ideoj 
de aliaj sperantistoj. Sed se la simpla praktika esperantisteco, t. e. 
la simpla lernado kaj uzado de I:speranto, neniun devigas aliĝi al 
ia ideo, tamen neniu povas dubi, ke ĉiujn, aŭ almenaŭ la grande- 
gan plimulton de la personoj, kiuj batalas por [ŝsperanto, ligas unu 
komuna ideo, kiu estas la tuta stimulo de ilia laborado. Ĉiu privata 
[Esperantisto povas havi tiajn konvinkojn aŭ fari tiajn agojn, kiajn 
li volas, kaj ni ne respondas por liaj konvinkoj nek agoj, kiel 
li ne respondas por niaj. Li povas esti la plej granda egoisto, 
genta ŝovinisto, malamanto de homoj aŭ eĉ la plej malnobla 
krimulo, kaj se li nur uzas la lingvon lŝsperanto, ni ne povas 
malpermesi al li nomi sin esperantisto. Sed se li volas Veni al espe- 
rantista Kongreso, aŭ se li Volas aliĝi al ia alia institucio, kiu por- 
tas la Verdan standardon, tiam la afero ŝanĝiĝas. Tiam li venas en 
landon, kiu havas siajn apartajn leĝojn, siajn apartajn morojn kaj 
principojn. [£n Iŝsperantujo regas ne sole la liugvo Esperanto, sed 
ankaŭ la interna ideo de la esperantismo: en Esperantujo regas ne 
sole la oficiala ĝenerala esperantismo, — tie regas ankaŭ io alia, 
io fis nun ankoraŭ ne precize formulita, sed tre bone sentata de 
ĉiuj esperantujanoj — tie regas la verda standardo! Kio estas la 
verda standardo? Se por iu komercisto, kiu uzas l£speranton nur 
por vendi siajn komercaĵojn, aŭ por iu sportisto, kiu uzas I.speran- 
ton nur por amuziĝi, nia standardo estas simpla signo de nia lingvo, 
simpla interkonsentita dekoracio por niaj kongresoj kaj institucioj - 
ni, IEsperantistoj-batalantoj, certe vidas en nia standardo ion alian: 
ĝi estas por ni io sankta, ĝi estas la signo, sub kiu ni marŝas al 
nia paca batalado, gi estas la voĉo, kiu konstante memorigas al ni, 
ke ni laboras por lvsperanto nur tial, ĉar ni esperas, ke pli aŭ mal- 
pli frue, eble post multaj jarcentoj : 


Sur neŭtrala lingva fundumento, 
Komprenante unu lu alian, 

l.a popoloj faros en konsento 
Unu grundan rondon familian. 


Ni konstante ripetadis, ke ni tute ne deziras nin enmiksi en 
la internan vivon de la gentoj, sed ni deziras nur kret ligantan 
ponton inter la gentoj. La devizo de la ideaj ltsperantistoj, neniam 
ĝis nun precize formulita, sed ĉiam klare sentata, estas: „Ni deziras 
krei neŭtralan fundamenton, sur kiu la diversaj homaj gentoj 

povus pace kaj frate interkomunikičadi, ne altrudante at si reci- 
proke siajn gentajn apartajojn". 

Tia, lau mia opinio, estas la devizo de la verda standardo, 
de tiu bela kaj majesta standardo, kiu kunvokas nin ĉiujare el ĉiuj 
partoj de la mondo en la nomo de la plej bela revo de la homaro. 

Por formuli precize ĉiujn detalojn de la dirita devizo, ne venis 
ankoraŭ la tempo; ili formuliĝos per si mem, iom host iom, per 
nia ĉiujara kunvenado kaj kunvivado. Mi volis nur atentigi vin, ke 
niaj kongresoj, farataj sub la signo de la verda standardo estas ne 
sole kongresoj de la lingvo Esperanto, sed ankaŭ de la interna ideo 
de la esperantismo. Sekve ĉiu temo, en kiu ni sentas la spiriton de 
la verda standardo, ĉio kio kondukas al rompado de la muroj inter 
la gentoj, apartenas al nia kongreso. Vi ofte aŭdis pri la meŭtraleco 
de niaj kongresoj. Jes, neŭtraleco estas la ĉefa principo de niaj 
kongresoj; sed oni devas ĝuste kompreni la sencon de tiu ĉi neŭ- 
traleco. Neŭtraleco ekzistas en ĉin) internaciaj kongresoj; sed dum 
tie la neŭtraleco estas simple afero de fakto, ĉe ni ĝi estas la ĉefa 
principo, ĉe ni la neŭtraleco, aŭ pli ĝuste la neŭtraligo de la inter- 
gentaj rilatoj estas la tuta enhavo, la tuta celo de niaj laboroj. Tial 
ni neniam devas paroli en niaj kongresoj pri aferoj speciale politi- 
kaj, kiuj apartenas al la diplomatoj, aŭ pri aferoj speciale religiaj» 
kiuj apartenas al la ekleziuloj kaj filozofoj — ĉar la verda stan- 
dardo malpermesas al ni fari ion, kio povus ofendi tiun aŭ alian 
genton aŭ religian grupon; sed ĉio, kio, neniun ofendante, povas 
krei pacan ponton inter la popoloj, tio ne sole ne devas esti timeme 
evitata en niaj kongresoj, sed kontraŭe, fi devas esti ĝuste la esenco 
de niaj kongresoj, ĉar ĝi apartenas al la verda standardo. Se ni 
memoros pri la postuloj de la verda standardo, tiam ni ne timos 
plu paroli kaj agi, tiam ni irados al nia celo konscie kaj kuraĝe 
kaj niaj kongresoj fariĝos kun Ĉiu jaro pii interesaj kaj pli gravaj 
por la mondo. La verda stelo ĉesos esti malkuraĝa signo de si- 
lento, ĝi fariĝos signo de laboro. Ĉio, kio kondukas al rompado de 
la muroj inter la gentoj, apartenas al nia kongreso. Vastaj kaj gran- 
daj estas la rilatoj inter la gentoj kaj nacioj, kaj vastaj kaj miulte- 
nonibraj estas la temoj, kiujn ni devos pridiskutadi. Tiel ekzemple, 
havante nenian intencon enmiksi sin en ian specialan sistemon pri 
tiu aŭ alia temo, oni povas proponi al niaj kongresoj internaciajn 
sistemojn por la oportuneco kaj neŭtraleco de la rilatoj internaciaj, 

kiel ekzemple internacian monsistemon, horsistemon, kalendaron, 
k. t. p., kaj tiam ni povos esplori, ĉu la propono estas bona aŭ 
ne, sed ni ne devas diri, ke la diskutado pri tiuj projektoj estas 
kontraŭa al nia programo. Oni eble ankaŭ proponos al ni la aran- 
gon de kelkaj festoj intergentaj, kiuj ekzistus paralele kun la spe- 
cialaj festoj de ĉia gento kaj eklezio kaj servus por frate ligi inter 
si la popolojn; oni proponos ankaŭ aliajn similajn aferojn. Ne ve- 
nis ankoraŭ la tempo, por paroli pri ĉio detale, tial pardonu min, 
ke mi nur aludas per kelkaj Vortetoj tion, pri kio mi volus multe, 
tre multe paroli kun vi; sed ĉiam pli kaj pli, komencante de aferoj 
bagatelaj kaj transirante al aferoj plej gravaj, komencante de aferoj 
pure materialaj kaj transirante al ĉiuj flankoj de la homa spirito 
kaj moralo, oni proponados al ni diversajn rimedojn, kiuj servas al 
la fratigado de la homoj kaj al la rompado de la muroj inter la 
gentoj — kaj ĉion tion Ĉi ni povos prijuĝi, akcepti aŭ ne akcepti, 
sed ni neniam devos ĝin blinde forjeti antaŭe. Ĉar ĉio, kio servas 
al la fratigado de la gentoj kaj al la rompado de la malamikaj mu- 


roj inter la popoloj — se ĝi nur ne enmiksas sin en la internan 
vivon de la gentoj — apartenas al la verda standardo. 
Karaj amikoj ! 
Mi klarigis al vi, kio — laŭ mia opinio — devas esti la ce- 


lado de niaj kongresoj. Dum ĉiu privata lXsperantisto povas kon- 
tentiĝi per tio, ke li uzas la lingvon lXsperanto, niaj kongresoj — 
laŭ mia opinio — devas labori ne sole por la lingvo, sed ankaŭ 
por la interna ideo de la esperantismo. Mi ripetas, ke tio Ĉi estas 
mia privata opinio, kiun mi tute ne volas proponi al vi kiel ian 
oficialan programon por niaj kongresoj. Nia kongreso devas esti 
simple kongreso de ltsperantistoj, kaj kondiĉe ke ĝia programv estu 
preparita laŭ la kongresa regularo, ĝi devas resti tute libera kaj 
konformiĝi ĉiufoje al la opinioj kaj deziroj de la plimulto de la 
kongresanoj: Sed ĉu Vi aprobos mian Opinion aŭ ne, ĉu Vi Volos 
labori laŭ la postuloj de la verda standardo aŭ ne — mi ne dubas, 
ke en la profundeco de viaj koroj vi ĉiuj sentas lı Verdan stan- 
dardon, vi ĉiuj sentas, ke fi estas io pli, ol simpla signo de lingvo. 
Kaj ju pli ni partoprenados en niaj Ĉiujaraj kongresoj, des pli ni 
interfratiĝos kaj des pli la principoj de la verda standardo penetros 
en nian animon. Multaj personoj aliĝas al la esperantismo pro sim- 
pla scivoleco, pro sporto, aŭ eble e pro atendata prolito; sed de 

la momento, kiam ili faras la unuan viziton en Esperantujo, ili mal- 
graŭ sia propra volo ĉiam pli kaj pli entirigas kaj submetiĝas al la 
leĝoj de tiu lando. lom post iom Esperantujo fariĝos edukejo de la 
estonta interfratigita homaro, kaj en tio Ĉi konsistos la plej gravaj 
meritoj de niaj kongresoj. 

Vivu lisperanto, sed antaŭ ĉio vivu la celo kaj la interna ideo 
de la esperantismo, Vivu la frateco de la popoloj, vivu ĉio, kio rom- 
pas la murojn inter la gentoj, vivu, kresku kaj floru la Verda stan- 


dardo ! 


x % 
x 


Post la parolo de nia Majstro, ofte interrompata de entuzia- 
smaj aklamoj, la enerala sekretario, S-ro Moch, legis multajn le- 
terojn kaj telegramojn, ricevitajn el multaj landoj. Inter aliaj la fama 
angla ĵurnalisto, S-ro Stead, la redaktoro de la tre konate ĵurnalo 
„Review of Reviews“, sendis leteron al S-ro Dro Cunningham el 
Hago, kie li redaktas Ĉiutagan gazeton: „Courrier de la Conference 
de la Paix“. Jen la teksto de la letero: 

„Mia kara Dro Cunningham! Mi gratulas Vin, ke Vi havas 
la honoron akcepti Dron Zamenhof kaj la Esperantistan Kongreson 
en la fama Universitato de Kembriĝo. Mi, ho ve! devas resti por 
ĉeesti en alin Kongreso, kiu estus multe pli interesa kaj utila, se 
ĝiaj anoj parolus lvsperanton. Ju pli mi vidas internaciajn konferen- 
cojn, des pli konvinkita mi iĝas, ke Dro Zamenhof, kreante Espe- 
ranton, liveris la solan nepran bezonatajon por la Federacio de 
l Mondo, simplan, regulan, neŭtralan ŝlosilo - lingvon, kapablan esti 
universale alprenita. Antaŭ la fino de la Jarcento ltsperanto estos 
universale rekonata kiel necesaĵo por la civilizita homo. 

Volu doni al Dro Zamenhof mian dankan respekton kaj sa- 
lutu lin de mi kiel unu el la grandaj bonfarantoj de l' homaro. Mi 
estas via sincere William T. Stead“. 

Tiam enkondukis S-ro Moch la delegitaron el diversaj landoj 
kaj ĉiu delegito havis mallongon parolon. El Aŭstrujo estis S-ro 
Schröder kaj S-ro Simon, el Francujo — S-ro de Beaufront, el Ger- 
manujo — S-ro Schmidt kaj Dro Mybs, el Rusujo — S-ro Lojko 
kaj S-ro Itfstifejev, el Siberujo — S-ro Frenkel, el Svisujo — S-ro 
R. de Saussure, el Belgujo — speciala delegito de la Belga 
registaro, oficiale sendita, lieŭtenanto Cardinal, en milita 
uniformo — kaj ankaŭ S-ro van der Beist — el Polujo — Dro. 

Bein, el Svedujo — S-ro Ahlberg, el Bohemujo — S-ro Čejka, el 
Kanado — S-ro Beauchemin, el Venezuelo — S-ro Volcan, el Tu- 
niso — S-ro Gelula, el Urugvajo — S-ro Munos, el Unuigitaj Sta- 
toj de N. Ameriko — S-ro Weiss, el Italujo — S-ino Junck, el 
llispanujo — pastro Guinart kaj t. p. 

Specialan kaj grandan atenton altiris la parolado de la belga 
oficiala delegito, lieŭt. Cardinal. Li diris en bonega lesperanto sek- 
vantajn gravajn vortojn : 

„lin la nomo de mia lando, Belgujo, kiun mi oficiale repre- 
zentas ĉe la 3. kongreso lisp., mia kora saluto iras unue al la glora 
elpensinto de la lsp. lingvo, Dro Zamenhof, poste al la Kongresa 
Komitato, fine al la tuta esperantistaro. 

Post grava kaj dokumentplena raporto, farita de Ĝeneralo Le- 
man, Komandanto de la Militista Lernejo en Bruselo, pri la graveco 
de internacia lingvo je la plej altideala vidpunkto kaj pri la nuna 
estado de lisperanto, la ministro de militistaro delegis 
min oficiale. Mi konsideras tiun mision kiel la plej gravan fa- 
kton de mia ĝisnuna Vivado. Mi estas faronta unue: raporton pri 
l agado de la Kongreso, poste: paroladojn ĉe la profesoraro de la 
militista kaj de la milita lernejoj. Ne estas necese, ke mi altiru vian 
atenton pri la grava decido de l' Belga registaro. Ĝi naskiĝu ĉie sa- 
majn ekzemplojn!“ (Longa aplaŭdo). 

line, kiam la horistaro komencis kanti la anglan himnon : 
„Savu la Regon Di“, la aŭdantaro leviĝis kaj kuniĝis kun la horo 
kaj entuziasme dufoje kantis la himnon. (Oni decidis sendi telegra- 
mon, esperante redaktitan, al Lia Rega Moŝto, kaj je la Ll'j4 horo 
vespere oni fermis la unuan kunsidon. Tiu ĉi kunsido restos nefor- 
gesebla por ĉiu, kiu en fi partoprenis. 


La dua tago de la Kongreso. 


Je la 10. horo matene komenciĝis l. agada kunsido de la 
Kongreso. Ĉeestis la honora Prezidanto, Dro Zamenhof. [Kolonelo 
Pollen transdonis la prezidantecon faktan al S-ro Mudie, vicprezi- 
danto. | 

listis legita kaj aprobita la raporto de la Konstanta Komitato, 
la unuan fojon estis presita kaj akceptita unuanime la konstanta 
regularo de Kongresoj. 

S-ro Chavet, agada sekretario, legis la raporton de la Centra 

Oficejo, pruvantan la grandegan disvastiĝon de nia afero en la 
mondo de l' tempo de la lasta Kongreso. Precipe rapide progresas 
nia afero en Ameriko. 

S-ro Cape de Montrosier, la redaktoro de „Tra la mondo“, 
legis raporton pri la Rug- Kruca movado inter la l£sperantistoj. Tiu 
ĉi movado kreskas tre rapide en multaj landoj. 

S-ro Rene Deshays rimarkis, ke nuntempe la Iŝsperanta mo- 
vado komencis tre disvastigadi inter la specialistoj, ekz. inter la 
kunhelpadaj Societoj. Li esperas, ke baldaŭ okazos granda Interna- 
cia Kunveno Kunhelpada en Italujo, sole en Esperanto. 

Profesoro Green el Ameriko klarigis, ke antaŭ la Ĝeneva Kon- 
greso ekzistis en Unuigitaj Statoj nur 3 aŭ 4 grupoj esp., nun 
estas jam 00. 

Oni proponis, ke estu sendita telegramo al Lia Moŝto la Reĝo 
de Belgujo, ĉar li estas la unua reĝo, kiu nomis oficialan delegiton 
por nia kongreso. La propono estis unuanime aprobita kaj la tele- 
gramo forsendita. 

La saman tagon okazis tre interesa ekskurso al la Ĝar- 
dena Urbo, en kiu partoprenis 550 personoj. La „Ĝardena Urbo“ 
estas ideala urbo de l' estonteco, kiun konstruas speciala kompanio 
de kvar jaroj. Ĝardena - Urbo, diris S-ro Howard, celas fari en la 
sfero de konstruaĵo de urboj la samon, kion faras Esperanto en la 
stero de la lingvoj. La tero, sur kiu estas konstruita Ĉiu domo, 
apartenas al la loĝanto de tiu-ĉi domo. La urba vivo kun ĝiaj so- 
cietaj bonajoj estas tie kombinita kun la kampara Vivo. Oni labo- 
ras tie en sanecaj kondiĉoj. Oni havas sufiĉajn lokojn por ludado 
kaj amuziĝado. Nun loĝas en tiu urbo nur 4000 homoj, sed tio 
estas la okono de la estonta loĝantaro. 

Samtempe okazis diversaj specialaj kunsidoj: de la 
Tutmonda Labora Societo, de la Internacia Studenta Asocio, de la 
Militistoj, de la Maristoj, de Liberpensuloj, de la Internacia Scienca 
Asocio, de l'Akciuloj de l' Esper. - Ĵurnalo, de Ruĝkruculoj, 

Vespere okazis en la Nova Teatro la unua teatra ludo. 
La teatro estis kompreneble plena. Oni aŭdis la Vivan interparola- 
don, senĉesan kaj mirinde facilan de la ĉeestantoj, kiuj Ŝajne apar- 
tenis ne al 35 landoj, sed al unu granda familio. lin la komenco 
S-ro Mudie, la senlaca organizinto de la Tria, legis la telegramon, 
ricevitan ĵus de Lia Reĝa Moŝto, Edvardo VII. kun esprimoj. de 

danko. Poste la kurtenego leviĝis kaj aperis du junaj blinduloj el 
la Perkins Institucio en Bostono. S-roj Deming kaj Gibson, kiuj 
ludis fortepiane kaj violone dueton el „Faŭst“. 

Fraŭlino Chapman kantis la versaĵon: „Se ci estus blinda“. 
laŭ speciala peto de blinduloj, fraŭlino Zabilon d'Her, la sindonema 
propagandistino de l' Esperanto inter la blinduloj, deklamis poezieton 
kun granda sentemo. Poste S-ino Mudie kantis la kanton „lErlkO- 
nig“ de Schubert kaj „La vojon“. S-ro Rćnć de Saussure deklamis 
eltiraĵon el „Eneido“, esperantigita de Dro Vallienne. S-ino Rosa 
Junck, la „muzo de Esperanto“, mirinde kaj talente deklamis du 
versajojn kaj akceptis longan kaj entuziasman aplaŭdadon. 

Fine S roj Page, Ford kaj Hulme ludis bone la amuzantan 
komedion de Maddison: „Boks kaj Koks“. 


La tria tago de la Kongreso. 


Je la 10. horo matene komenciĝis la dua agada Kunsido. 
S-ro Moch legis la protokolon de la hieraŭa kunsido; la protokolo 
estis aprobita. Tiam leviĝis la 83-jaja eminenta profesoro de l Kem- 
brika Universitato, S-ro Mayor. La Ĉeestantaro korege aplaŭdis lin. 
La profesoro diris mallongan parolon pri la graveco de internacia 
lingvo, komencante la parolon per jenaj Vortoj : „Mi estas nur infano 
esperanta“. 

Poste estis anoncitaj sciigoj pri la laboro de diversaj specia- 
listaj sekcioj. S-ro Abato Richardson parolis pri la mirinda sukceso 
de lvsperanto en la mondo kaj opiniis. ke la nomo de Dro Zamen- 
hof longe Vivados. Post la legado de kelkaj specialistaj raportetoj, 
ricevis Voĉon S-ro Otto Simon. Li proponis, ke oni clektu ian ta- 
gon kiel solenan festtagon esperantan por la tuta mondo. Disvolvi- 
ĝis sufiĉe longa diskutado (S-roj Moch, Cape, Hugon, Mudie, la 
Majstro) kaj oni decidis, ke principe tia festtago estas necesa, sed 
la decidon de la ĝusta dato oni prokrastis ĝis la sekvanta kunsido. 

Dum la tago okazis kelkaj ekskursoj kaj akceptoj. 
Ĉirkaŭ 400 kongresanoj vizitis Ely-Katedralon. Ducent esperantisti- 
noj vizitis Girton kaj Newnhamkolegiojn, kiuj estas famaj sidejoj 
de la instruado de virinoj. — La saman tagon okazis ankaŭ mili- 
tista turniro, en kiu Ĉeestis nia Majstro kaj diverslandaj oficiroj (el 
Hispanujo, el Francujo, el Holandujo k. t. p.). — Ĉiu kongresano 
Vizitis tion, kion li preferis. 

Samtempe okazadis specialaj kunsidoj. La trian tagon 
de la Kongreso okazis la kunveno de la instruistoj, la kunsido de 
la komerca kaj industria Sekcio de l' Grupo Pariza, la kunveno de 
Pacifistoj, de Junuloj, de Ĵurnalistoj, de Framasonoj, de Blindhel- 
pantoj kaj aliaj. TI 

Vespere okazis la dua teatra ludo, kiu altiris la sani 
grandan nombron da kongresanoj, kiel la unua. S-ino Baronino de 
Menil, la edzino de la Redaktoro de „Tutmonda Jarlibro“, faris tre 
interesan paroladeton kun lumprojekcioj pri la morala edukado de 
la popola infano. La oratorino estis varmege aplaŭdita kaj la pre- 
lekcio faris grandan impreson. 

S-ro Profesoro Cart, „la patro de blinduloj“, deklamis fableton. 
S-ro Derveaux el Boulogne kantis laŭ fama ario tre ŝerceman Ver- 
saĵon, kiu aludis la organizintojn de tri esperantaj kongresoj (S-roj 
Michaux, Schneeberger kaj la Trio). La kanto treege plaĉis al la 
aŭdantaro. Poste kantis S-ino Guivy el Tours kaj S-ro Tuffield. 
line S-ro Dore el Troyes talente deklamis monologon: „Kial ili 
estas famaj ?“ 

lin la dua parto estis ludita kun granda sukceso la komedio: 
„Bardell kontraŭ Pickwick“, En tiu ĉi komedio partoprenis 
aktoroj el 9 diversaj landoj, nome 1 Irlandano, 1 Skotlandano, l 
Anglo, I Franco, | Sviso, l Kanadano, I Italino, 1 Bohemo kaj l 
Hispano. Granda ĝojo ekregis en le teatro, kiam la kembriĝa poli- 
cano Gates aperis sur la sceno kaj diris esperante: „Silentigu !“ 


La kvara kaj kvina tagoj de la Kongreso. 


Matene okazis du agadaj kunsidoj. La plej gravaj deci- 
doj estis jenaj: oni decidis aranĝi la sekvantan kongre- 
son en Aŭgusto de la 1908 jaro en Germanujo. La urbo 
ne povis ankoraŭ esti elektita kaj tion-ĉi faros la Organiza Ko- 
mitato. Oni ricevis ankaŭ inviton de Unuigitaj Statoj, por ke la 
kvara kongreso estu tie, sed pro la tro granda interspaco al Ame- 
riko oni estis devigitaj danki la Amerikajn amikojn pro ilia afabla 
invito. lin la nomo de Germanujo invitis S-ro Dro Mybs, prezi- 
danto de Germana Esp. Asocio, kiu dankis korege la Kongreson 
pro la akcepto de lia invito. 

La dua decido estis, ke oni aranĝu ĉiujare du kongre- 
sojn: unu en Eŭropo kaj unu en Ameriko por la Ameri- 

kanaj samideanoj, kies nombro konstante kaj tre rapide pligrandi- 
ĝas. Tiuj ĉi ambaŭ kongresoj interŝanĝos la delegitojn. 

La tria decido koncerne la ĉiujara festtago esperan- 
tista, proponita de S-ro Simon. Oni decidis, ke la ĝusta dato ne 
povas esti elektita en la Kongreso, sed ke oni nomu komitaton, kiu 
tion - ĉi faros kaj sciigos poste la esperantistaron per la gazetoj. 

Kolonelo Pollen anoncis al la aŭdantaro, ke Lord Roberts, la 
fama eks-generalissimo de la Brita Militistaro dum la Transvala 
milito, akceptis la honoran prezidantecon de la Brita lEsp. Asocio. 

S-ro Prof. Boirac, prezidanto de la Lingva Komitato, legis ra- 
porton pri la laboroj de la dirita Komitato. Cni decidis presi kiel 
eble plej baldaŭ oficialan liston de la radikaj vortoj, teknikajn vor- 
tarojn k. c. 

Oni decidis krei Internacian Societon por Virinpro- 
tektado. S-ino Zamenhof estis nomata honora prezidantino de tiu- 
Ĉi societo. — Post la esprimoj de danko al la Trio por ia Tria, la 
kunsido estis fermita. 

Dum la du lastaj tagoj de la Kongreso estis ankaŭ aranĝitaj 
diversaj akceptoj kaj ludoj. Tre interesaj estis la policanaj 
sportoj, post kiuj nia Majstro en la nomo de la tuta Esperanti- 
staro donacis belan pokalon al suprenomita policano Gates pro lia 
granda lerteco en la ambulanca laborado. Gates dankis esperante. 

La ĝardena festo en Trinity College malsukcesis pro la 
malbona vetero. La lastan tagon okazis granda akcepto de la kon- 
gresanoj en la ĝardenoj de Kings College kun „Garden-party“. Ĉiu 
esperantisto estis prezentita al Lord-Lieŭtenanto de la Provinco, 
vicgrafo Clifden. 

Vespere okazis belega nacivesta balo en la Urbodomo, 
en kiu partoprenis ĉirkaŭ 2000 personoj. 

Tre grava estis la kunveno de le Internacia Scienca 
Asocio, kiu okazis la 15-an de Aŭgusto en Union Society. Ĉe- 
estis Dro Zamenhof. La kunsidon malfernis S-ro Ĝeneralo Sebert, 
kiu klarigis, ke kvankam la Internacia Scienca Asocio ekzistas 
jam unu jaron, de la Ĝeneva Kongreso — sed nur en tiu kunsido 
ĝi estos eliciale kreita, se la regularo estos akceptita de Ĉeestantoj. 
La regularo estis disdonita kun la kongresa numero de la „Inter- 
nacia Scienca Revuo“ (Nr. 44-a) kaj. unuanime akceptita. Kiel 
prezidanto de la Asocio estis unuvoĈe nomita Prof. Schmidt, la 

direktoro de la Internacia Oficejo de peziloj kaj mezuriloj. Generala 
Sekretario — Prof. Réné de Saussure el Ĝenevo, la redaktoro de 
la „Internacia Scienca Revuo“. Sekretarioj: Prof. Bourlet, prezidanto 
de la grupo esp. Pariza, kaj S-ro Schmurlo el Ŝtutgarto. Kasisto 
S-ro Dro Renard, direktoro de la „Svisa Espero“. Membroj de la 
komitato estis nomitaj 5 profesoroj (el Ameriko, el Peruo, el His- 
panujo, el Italujo kaj el Francujo), generalo Sebert kaj Dro K. 
Bein el Varsovio. 

Ankaŭ sufiĉe grava kunveno okazis la du lastajn tagojn, la 
kunveno de aranĝota ISsperantistujo. Oni proponis kaj decidis 
elekti en la ĉirkaŭaĵo de la kongresa urbo (en Germanujo) vilaĝon 
aŭ urbeton, kie la kongresanoj povus pasigi la someran libertempon 
post la Kongreso aŭ antaŭ ĝi. Tie ĉi povus alveturi esperantistoj 
la tutan someron, sendepende de Kongreso, kaj ĉiu povus esti certa, 
ke li renkontos en la l£sperantistujo samideanojn kaj agrable pasi- 
gos la tempon. Poste, en sekvantaj jaroj, oni eble aranĝos Esperan- 
tistujojn apartajn por ĉiu nacio. Fstis elektitaj delegitoj por ĉiu 
nacio, po unu Viro ka) unu Virino. Por la Polujo oni elektis S-inon 
lissigman kaj Dron Robin el Varsovio. Prezidanto estis elektita 
Prof. Aymonier el Parizo, sekretario Dro Vhitaker el Liverpool. 

La 1/-an de Aŭgusto la Kongreso estis oficiale 
fermita. 

La saman tagon la kongresanoj veturis Londonon, kie 
atendis ankoraŭ multaj festoj kaj agrablaĵoj. La 18-an de Aŭgusto 
okazis do granda Vespermanĝo en la Hotel Imperial, aranĝita de 
Londona Klubo Poliglota. Ĉeestis Dro Zamenhof. La impreso estis 
solena. La ĉeestantoj kantis ĥore la himnojn: „lEspero“ kaj „Savu 
la Reĝon Di“, trinkis multe da tostojn k. t. p. 

La 19-an kaj 20-an okazis rondveturadoj per Londonaj stratoj 
kaj la vizitado de Muzeoj. Vespere okazis la 19-an granda kun- 
veno en Guildhall (Urbodomo) por 1000 membroj. Estis kantoj, 
deklamoj kaj teatra ludo: „Si kliniĝas por venki“, en kiu parto- 
prenis 9 diversnacianoj. La 20-an do Aŭgusto okazis fine granda 
vespermango kun dancoj en la Holborn-Restaurant. 

lin la kongreso ĉeestis 8 Poloj, kune kun nia Majstro kaj 
lia Edzino. Ĉiuj alveturis el Varsovio, nome: Dr. K. Bein, Dr. A. 
Wizel, Dr. S. Krukowski, S-ro dentkuracisto lEssigman kaj S-ino 
Essigman, kaj la aŭtoro de tiu ĉi artikolo. Krom tio ni renkontis 

en Cambridge S-ron Knaster el Varsovio, kiu loĝas konstante en 
Cambridge, kaj kiu afable faciligis kaj agrabligis al ni la restadon 
en tiu-Ĉi bela urbo. 

La Poloj vive partoprenis en la laboroj de la Kongreso. Dro 
Bein (Kabe) havis paroladeton en la malferma IKunsido, kiel dele- 
gato de Polujo. Jen tiu ĉi mallonga, sed bela paroladeto: „Polan 
saluton mi alportas al vi, Old KLngland, lando de liberaj homoj kaj. 
de landoj liberaj, — al vi, nia nova ĉefurbo Kembriĝo kun via 
mondfama Universitato, — saluton al Vi, brava Trio, kiu tiel suk- 
cese aranĝis nian grandiozan Trian, — al vi, tutmondaj [speran- 
tistoj, grandanombre kunvenintaj el ĉiuj partoj de nia senlima 
Esperantolando, — and last not least al vi, kara Doktoro, kiu ree 
Venis por persone prezidi nian ĉiujaran solenon. listu ĝojplena nia 
festo, ankaŭ trans la maro laŭte sonu nia bela lingvo kaj niaj 
entuziasmaj aklamoj: „Vivu lesperanto, Vivu Zamenhof!“ (Granda 
aplaŭdo). Dro Bein partoprenis ankaŭ en multaj sekcioj, kaj pre- 
cipe en laboroj de la Lingva komitato. lin la Lingva komitato li 
estis elektita en du komisiojn: por la prilaborado de la regularo 
kaj por la propraj nomoj. 

Dro A. Wizel proponis en la kunveno de la kuracistoj, ke 
oni interkonsentigu kun la redakcio de la fama franca gazeto me- 
dicina „La Semaine Médicale“, ke tiu ĉi redakcio eldonadu ankaŭ 
esperantan tradukon de ĉiu numero, kiel gi eldonadas nun tradu- 
kojn hispanan kaj italan. Dro Wizel ekproponis ankaŭ, ke oni. 
aranĝu Internacian Societon de geinfanoj-esperantistoj, — ĉar la 
estonteco de ltsperanto dependas de nunaj infanoj. 

Dro Krukowski partoprenis en la teatra ludo en Londono. 

S-ro Dentkuracisto Iwssigman aranĝis kunvenon de la dentku- 
racistoj, ĉeestantaj en la Kongreso. La celo de tiu ĉi kunveno estis 
la prilaborado de la speciala teknika dentista vortaro. 

S-ino lŝssigman kaj la subskribita partoprenis en la kunvenoj: 
por la elektado de vilaĝo esperanta. kaj estis nomitaj delegitoj por 
Polujo. 

La Tria Ibsperanta Kongreso estis majstre aranĝita. Donu Di, 
ke la sekvanta Kongreso havu la saman sukceson kaj estu same: 
truktoporta por nia afero, kiel la Tria. Dr. Wilhelm Robin. 

La internacia monsistemo. 
Edi. Tu 


Ne tro malnovaj estas la tempoj, kiam preskaŭ ĉiu urbo gvi- 
dis sin laŭ propraj leĝoj, posedis apartajn monerojn, mezurilojn 
k. t. p. Kun la ŝango de politika stato ankaŭ tio ĉi estis ordigita 
tiamaniere, ke almenaŭ interne de apartaj, landoj malaperis tiu ĉi 
konfuzo, sed kiam la eltrovo de fervojoj, vaporŝipoj. telegrafo kva- 
zaŭ forigis la limojn, naskiĝis penso aranĝi similajn aferojn inter- 
nacie. La bezono de tiu ĉi paŝo fariĝis iom post iom pli sentebla 
kaj nun ni havas jam internacian juron, poŝtan unuiĝon, maristan 
signalaron, metran sistemon k. m. a., sed ne unu ankoraŭ de- 
mando atendas internacian solvon kaj precipe la malsameco de 
mono estas tre neoportuna en la tempo de grandega disvolviĝo de 
komerco kaj industrio. Bedaŭrinde ĝuste tiu ĉi problemo ŝajnas esti 
tre malfacila kaj tial gi estas nur parte solvita per alpreno de skan- 
dinava sistemo en Svedujo, Norvegujo kaj Danujo kaj de franca 
(latina) sistemo en Francujo, Hispanujo, Italujo, Svisujo, Rumunujo, 
Belgujo, Serbujo, Bulgarujo, Finnlandujo k. c. Krom tiuj ĉi landoj 
ni en la aliaj renkontas la plej diversajn monsistemojn. Inter la 
kaŭzoj de malsukceso de ĉiuj penoj atingi interkonsenton por al- 
preni ian ajn komunan monon ni trovas la saman, kiu malebligis 
la elekton de ia nacia lingvo kiel internacian. la estonta interna- 
cia monsistemo devas antaŭ ĉio esti neŭtrala, neidenta kun ia ajn 
nacia sed tiel elektita, ke estu facile sen longaj kalkuloj kambii 
ilin reciproke. 

Tie mi aparte atentigas, ke same kiel Esperanto ne celas de- 
trui la naturajn lingvojn, tiel ankaŭ la propanata internacia monsi- 
stemo ne intencas forigi la nune uzatajn naciajn, sed esti nur In- 
ternacia esprimigilo de valoro. Do se ekz. angla fabrikisto eldonas 
prezaron por la samnacianoj, li presu ĝin angle kaj donu la pre- 
zojn en pundoj st., ŝilingoj, pencoj, sed eldonante prezaron por 
eksterlando li uzu l£speranton kaj internacian monsistemon. 

(in la maja kajero de „Internacia Scienca Revuo“ tre detale 
priparolis tiun ĉi problemon S-ro René de Saussure kaj lia propono 
estas jam aprobita de nia Majstro kaj altiris ankaŭ atenton de 
tuta esperantista gazetaro. Manko da loko en nia nacia propa- 
ganda organo ne permesas al ni citi la tutan interesan artikolon 

de I. S. R. tial ni konatigas nian legantaron nur kun ĝiaj ĉefaj 
punktoj kaj donas la necesajn tabelojn. 


Internacie | Aŭstre-hung. | Aŭstre-hung. Internacie 
Sm S. Sm. S. 
1.000 ' 9405 | 33.33 F t0.000 | 4.157 | 427.94 

100 : 240 | 53.33 1 (XX) 3 415 | 742.79 
*) 10 t 24 | 05 38 100 : 41 | 574.28 

9 ; 21 | 64.80 90 , 37 | 41685 
8 ; 19 | 24.27 80) A 33 | 259.42 
7 ' 16 | 83.93 20 t 29 | 102.00 
6 3 14 | 43.20 60) : 24 | 944.57 
5 ; 12 | 02.67 50 ; 20 | 787.14 
4 s 9 | 62.13 40) , 16 | 629.71 
i ; 7 121.60 30 y 12 | 472 29 
2 : 4 | 81.07 20 . 8 | 314 86 
1 : 2 | 40.53 10) , 4 | 157.43 
900 2 | 16.48 9 I 3 | 741.68 
800 1 | 92.43 8 A 3 | 320,94 
700 1 (68.37 7 A 2/91020 
600 1 | 44.32 0 : 2 | 494,46) 
500 1 | 20.27 5 g 9 | 078.71 
40) 96.21 4 : 1 | 662.97 
300 12.16 3 ' 1 | 247.23 
200 48.11 9 3 831.49 
12) 100 94.05 1 d 415.74 
00 21.65 00) 314.17 
80 19.24 80) 332.590 
70 16.34 70 291.02 
60 14.43 60 249.45 
50 12.03 50 207.87 
40 9.62 40 166 30 
30 22 30 124.72 
20) 481 20 83.15 
ao) 10 2.41 10 41.57 
0) 2.16 0 37.42 
8 1.92 8 33.20 

7 1.68 1 29.10 | 
( 1.44 0 24 94 
5 1.20 5 20.19 
4 0.96 4 16.63 

3 0.72 3 1247 1 
2 0.48 2 8.31 
1 0.24 1 4.16 


*) aŭ l spesdekmilo (Sdm)) 


*") aŭ l spescento (Sc) 
"»") aŭ 1 spesdeko (Sd) 

Konsiderinte, ke la ĉefaj ormoneroj (1 livro st., 20 markoj, 
25 frankoj, 5 dolaroj) pezas ĉirkaŭ 8 gramojn kaj ke la kvanto de 
pura oro, kiun ili entenas estas kutime “h, aŭ "7/44 de ilia pezo 
S-ro Saussure proponas, ke la ĉefa internacia ormonero pezu same 
8 g kun proporcio !y da pura oro. Tiu monero estus nomata 
spesdekmilo kaj tial la dekono de ĝi, nomata spesmilo kaj prezen- 
tanta la ĉefan unuon (kiel ŝilingo, dolaro, rublo, krono k. s.) valo- 
rus proksimume. 2 ŝilingojn, 2 markojn, 2'50 frankojn, 2'40 kro- 
nojn a.-h. La dua unuo nomata spesdeko valorus */49, de spesmilo, 
do: 2 fenigojn, 2:5 centimojn, 2'4 helerojn. Krom tio ekzistus kal- 
kula unuo: speso. 

Laŭ tiu sistemo l spesdekmilo == 10 spesmilojn; 1 spesmilo = 10 
spescentojn aŭ 100 spesdekojn kaj unu spesdeko = 10 spesojn, 

La antaŭa tabelo estas difinita por tre precizaj kalkuloj, 
ĉar ĝenerale sufiĉas multobligi spesmilojn per 2'4 por ricevi a.-h.. 
kronojn kaj dividi la kronojn per 2'4 por ricevi spesmilojn, ekz.: 

1) Kiom da K estas Sm 3:25? 

Respondo: 3:25 X 24 = K 780 
2) Kiom da Sm estas K 420? 
Respondo : 4:20: 24 = Sm l'75. 


Raporto pri la unua konkurso de Varsovia 
Esperantista Societo. 


En Januaro de pasanta jaro V. E. S. anoncis por siaj mem- 
broj la unuan konkurson. Pri tiu ĉi konkurso ni jam skribis en 
Pola Į sperantisto en nia lasta raporto el Varsovio. Nun ni povas 
publikigi la detalajn rezultatojn de tiu ĉi konkurso. La konkurso estis 
anoncita speciale por verkoj prozaj. Kiel juĝantaro estis invititaj la 
sekvantaj personoj: S-o A. Grabowski, S-o A. Zakrzewski, S-o K. 
Wasilewski, S-o L. Belmont kaj S-o Leono Zamenhof. Kiel su- 
perarbitro estis invitita Dro Ludoviko Zamenhof. 

Jen la protokolo de la agado de la juĝantaro. 

La kondiĉoj de la konkurso estis : 

La verkoj por la konkurso devis esti prozaj — originalaj aŭ 
tradukitaj. La unuan premion, kiu donas al la premiito la nomon 
de laŭreato de V. E. S. oni decidis doni al la verko originala 

skribita en tute perfekta stilo. La duan premion, sub la formo de 
speciala ĵetono, al la verko tradukita sed ankaŭ skribita en tute 
perfekta stilo. La trian al la verko tradukita, skribita en stilo bona 
sen gramatikaj eraroj. La grandeco de la verkoj devas konsisti el 
4 ĝis 10 paĝoj en la formato de Fundamenta Krestomatio. Ĉiuj 
verkoj premiitaj devas esti presindaj. La unua verko devis esti 
presota kun la fotografio de la laŭreato. 

La termino estis difinita por la 15-a de majo. 

Antaŭ la termino estis alsenditaj la sekvantoj verkoj: 

I) „Abismo“ (Motto: „Neniu estas profeto“). 

2) „Ne veku sonĝojn en la kor'“ (Motto) 

3) „La lasta letero“ (Traduko el Srokowski) 

4) „Nigraj iridoj“ (Motto: Se rozoj floras, lilioj mortas... kaj 
pereas funebraj irodoj“) 

9) „lelsendito" traduko el Niemojewski (Motto: „lŝsteka“) 


La juĝantaro konkursa eldonis la sekvantan opinion: 

1) Ĉar neniu el alsenditaj verkoj posedis superan valoron li- 
teraturan postulitan de la konkurso, la ban premion oni decidis ne 
aljuĝi. 

2) Al la verkoj originalaj oni decidis aljuĝi la preferon kom- 
pare kun la tradukitaĵoj konsente kun la ĉefa kondiĉo de la kon- 
kurso, des pli, ke inter tiuj verkoj du meritas la specialan atenton: 
„Abismo“ kaj „Nigraj iridoj“. 

Pro tiu ĉi vidpunkto oni lasis flanke la bonan tradukon de la 
poezia noveleto de Niemojewski „ltlsendito” kaj oni forigis de la 
premio la tradukon de tre neinteresa en sia enhavo novelo de 
Srokowski „tasta letero“ tuŝanta temon tre banalan kaj en formo 
malnova. Samtempe estis forigitaj de la Il-a kaj II-a premio la 
verko en kelkaj lokoj interesa, sed frenerale ne eltenanta kritikon 
psikologian, sen titolo kun motto: „Ne veku sonĝojn en la kor'“. 

9) Oni aljuĝis la unuan lokon al la verko „Abismo“ antaŭ la 
verko „Nigraj iridoj“ ĉar ĝi estas pli pentraja kaj enhavas pli 
profundajn pensojn kaj estas skribita en stilo forta kaj originala, 
pruvanta, ke la aŭtoro konas tre bone la spiriton de lŝsperanto kaj 
posedas talenton esprimi subtile siajn pensojn. Tial al la Verko 
„Abismo“ oni aljuĝis la Il-an premion. 

4) La verko „Nigraj iridoj“ posedas sufiĉe belan, flekseblan 
stilon eĉ ĉarmon artistan, sed la enhavo estas iom banala. Tamen 

ia sorĉo poezia en la temo kaj en la formo altiris al tiu ĉi verko 
la Ill-an premion. 

5) La du restintaj verkoj: „lklisendito“ kaj „Ne veku son- 
ĝojn en la kor'“ dank' al sia bona lingvo laŭ la decido de la ju- 
ĝantaro meritas „esperantistan ateston“. 

Jen la protokolo de la juĝantaro. Post malfermo de la ko- 
vertoj montriĝis, ke la verko „Abismo“ estis skribita de S-o Wł. 
Juwiler; la verko „Nigraj iridoj“ de S-ino lx. Wereszczyń- 
ska; la verko „Ne veku sonĝojn en la kor“ de S-ino J. Skarzyn- 


ska; „Ilsendito” de S-o St. Kruszewski. 
LA JUĜANTARO, 


LA ABISMO. 


(Verko ricevinta la Il-an premion en la konkurso de V. E. S. en jaro 1907). 


La potenca, industria ĉefurbo moviĝas senorde, febre, kiel 
cerboĉelaro de ia malfeliĉa, freneza Titano, kiel monstra, apoka- 
lipsa besto... Ĉiumomente la abomenaj muraĵoj — „ĉielgratistoj“ 
elĵetas, aŭ englutas per profundaj buŝegoj la grizajn, malpurajn 
hometarojn. Inter senfinaj vicoj de tiuj brikaj kestoj, de tiu gran- 
degula militistaro ŝtonigita, de tiuj kontraŭnaturaj kubformaj amasoj, 
atakantaj ĉielon, senpie malpurigantaj ĝin per fulgo, streĉiĝas la 
stratoj rekte, rigide, kvazaŭ regulaj, profundaj kavoj de fortikaĵo. 
Sub maldensa, vaste etendita reto de ferfadenoj fulme trakuradas 
plenegaj vagonaroj. La hufoj de muskolaj laborĉevaloj peze batas 
pavimon, ĉaroj bruas, krakas... La akraj, maldelikataj sonoj de 
fajfiloj kaj sonoriletoj trapikas la densan, fumplenan aeron. El 
sennombraj fabrikoj elsonadas grinco kaj siblo de segata fero, martel- 
batoj, pena ronkado de Vaporcilindroj, egalmezura murmurego kaj 
zumego de maŝinradoj, seka plaŭdado de radrimenoj, iaj profundaj 
sopiroj, iaj kortuŝantaj gemoj... Ellluas varmaj aertluetaj, venenaj, 
malbonodoraj vaporoj. Kaj ĉiu briko, ĉiu ŝtono ŝajnas tremi de la 
senĉesa movado, de la ekstreme laciganta laborado... kaj Cie mize- 
raj homestajoj kuras rapide, spirante malfacile, preskaŭ sufokiĝante 
de gazoj kaj rapidemo, timante perdi eĉ unu sekundon... 

Fenestro de la plej alta etaĝo de unu domego estas large 
malfermita. lu kuŝas apude sur malmola litaĵo, senmove, sen signo 

de vivo. Nur en lia flava, preskaŭ nigra de mizero kaj Ĉagreno, 
profunde, rokoke skulptita vizaĝo brilas ankoraŭ du fajretoj—okuloj. 
llia rigardo estas forta kaj obstina. Videble la tuta estingiĝanta 
animo encentriĝis en tiuj du punktoj. Longa, antaŭtempe grizi- 
ĝinta haraĵo belege kronas la altan frunton de la pensulo, simile 
al furioza ventego, aŭ al malsata, kolera serpentaro... Kiu li estas? 
kia estas lia nomo? Superflua demando! Li estas homo, aŭ prefe- 
re — ekshomo, ĉar tiom malmulte li nur havas da komuneco kun 
la aroj de ĉiuspecaj istoj, tiel malmulte !.. 

Regas sileto ravanta. La bruoj de la ega turmentejo ne 
povas atingi tien: ili rampadas malespere supren, mortadas mez- 
voje, pereadas ie inter murfleksaĵoj, disbatitaj, «disŝiritaj. 

Nenion oni vidas tie Ĉi, supre. Sub lazura kovrilo amasiĝas 
nur miloj da tegmentoj multekoloraj kaj en la plena ĉirkaŭanta 
senviveco ili Ŝajnas esti monumentoj sur tombejo de grandeguloj. 

La ekshomo subite moviĝas time. Li eksentis la proksimiĝon 
de neevitebla doloro. La enfalintan bruston skuas longa, sufokanta 
tuso. la malbona, senharmonia, diabla orkestro ludas per difektitaj 
muzikiloj en tiu mizera brusto funebran melodion. La manoj de 
malsanulo, kvazaŭ disstreĉitaj flugiloj de pafita birdo, moviĝas ĉiu- 
flanke. Per lasta ĉifono de la pulmoj li penadas ekkapti iomete da 
aero. Ho ve! Eĉ por tiu senpreza elemento li devas pagi per. akra 
doloro, kiel ĉiam antaŭe li pagis tro kare por ĉiu peco tie — mal- 
supre. 

La urbego avide elsuĉis tutan forton de lia cerbo, de liaj 
muskoloj, kaj poste elkraĉis lin for, kiel senzorgema infano elkraĉas 
ŝelon de vinbero. Lia senmezura spirita kaj korpa trezoro ne ekzi- 
stas plu... Ĝi estas ŝanĝita en senvalorajn kuprajn moneretojn, 
dissemita inter tiuj per fumaĵo nigrigitaj muroj... La kadavro de tiu 
forto dormas ie en dikaj komercaj libroj, ensorĉita je terure longaj. 
kolonoj de ciferoj, je senanimaj skribaĵoj. Tiu forto estas piedbatita 
en ćznsan, grasan koton de stratoj... 

Kaj la monstro ĉiam streĉas sur nuda ebenaĵo gluajn palpilojn. 
Ĝi estas ĉiam ebria, ĝi havas eternan soifon kaj trinkas altprezan 
ruĝan Vinon — bolantan sangon junecan. Gi estas Ĉiam malsata 
kaj ju pli ĝi englutas, des pli kreskas ĝia apetito. Ĝi manĝegas 
Ĉion: senmakulan belecon, ĉielarkajn revojn, abismajn pensojn, 
heroan forton kaj faras el ĉio... sterkon! lafoje ĝia intestaro malsa- 

niĝas de la tromangado... La abonema korpego tordigas konvulsie... 
elvomas ekster bordon centmilojn da dupiedaj „prudentaj“ estaĵoj... 

Kaj la hometaro ĉiam rapidadas, ĉiam penadas... Jen tiu, aŭ 
alia hometo perdis „moralan haltigilon, ne iris laborejon... Jen lb 
trovas sin en malliberejo, aŭ malĉastejo — bonega ordo, meritita 
puno... Jen tiuj ĉi: iliaj fortoj elĉerpiĝis, iliaj cerboĉeloj detruiĝis de 
la ekstrema penado. lli jam ne klopodas: ili mallaŭte fremas en 
malsanulejo, aŭ gaje saltas en frenezulejo, aŭ dolĉe ripozas en la 
„sanktigita“ tero... 

Sed la viva torento fluas senĉese, bruante, ŝaŭmante... Ho, 
haltu iomete, kompatinduloj! Kien vi kuregas? Kial vi penadas tiel 
ege? Pro kio sekigas viaj vivsukoj! Ĉu la tero estas tro malriĉa 
por vin satigi? Ĉu la ĉielo estas tro malbela por plaĉi al vi? 
Ripozu, kunigu viajn pensojn, ho estimataj mastroj de I mondo! 
Ha, ha, ha, mastroj?! Fatala malkompreniĝo ! Multoblaj subuloj vi 
estas! Sklavoj de. propra stomako vi estas, de propraj pasioj kaj 
ŝajnvidaĵoj. Sklavoj de malviva ŝtofo, kiu laŭ via opinio estas jam 
de longe venkita... Sklavoj se soc:aj kaj naciaj superstiĉoj... Sklavoj 
de kapitalismo, de viaj amindaj „proksimuloj“... Sklavoj de ĉiuj 
pensoblovadoj, de ĉiuj fajrajoj. Kaj ĉiuj, sen ia escepto, vi estas 
sklavoj: Same vi, malhumilemaj, sataj, delikataj laborigistoj, kiel vi, 
magrasa, kredeme estonton rigardanta homforma labora brutaro! 
Same vi teleskope kaj teorie armitaj kleruloj, kiel vi simplaj, sen- 
temaj kreduloj!. De via plora krio de l' naskiĝo ĝis la lasta 
senviviganta spiro — ia nevidebla, potenca Tirano Vipas senĉese 
viajn kurbigitajn, sange — kaj ŝvitekovritajn dorsojn kun sovaĝa, 
sensenca ĝojo! Kaj vi estas nur liaj senvolaj ludiloj... 

La ekshomo neniam revenos al ili, kaj tio estus — ankaŭ 
sencele: neniu plu bezonas lin. Sed pense li flugas super ili pro 
nevenkebla kutimo kaj senkompate disgratas jukantajn, apenaŭ sani- 
ĝintajn vundojn. Plezurega turmento ! 

Jam de longe neniu Venis al li. [En la komenco de lia mal- 
sanado vizitis lin ia bonegulo, sed tuj ekkonis, ke nenia parolado 
povas esti inter ili, li ekbalancis la kapon kun esprimo de supereca 
kompato kaj iris for... Post kelkaj horoj, aŭ morgaŭ, la ekshoma 
certe havos gastojn. lli iniros en lian ĉambreton, maltrankviligitaj 
de la longa silento. La domestro, ĵetinte rigardon sur la korpon 
traserĉos ĉiujn anguletojn kaj koleros, ha, ha, kiel ridinde koleros. 

tiu malgranda ventrulo, ne trovinte ian ajn valorajon por la luopago! 
Tiam oni prenos maldelikate la malvivan loĝanton je la frotita 
kolumo de lia longe servinta surtuto kaj Je la senkarnaj piedoj kaj 
forportos lin rapide ien ajn. He, he, kiel obeema, kiel humilema li 
estos al tiuj malĝentiluloj! Tia li estis neniam, dum tuta sia estado, 
eĉ en la plej penaj, plej doloraj momentoj... 

Jen antaŭ nelonge li ĵetis pezan inkujon sur la senharan 
kapon de sia kontorestro, kiam la majesta, ronkema homo, rigar- 
dante lin moke tra oraj okulvitroj, krakadis, ke la librotenado ne 
estas poezio, ke li ne toleros, ne pardonos malzorgecon, ke oni 
devas esti varme dankema al pandonanto k. t. p. 

[ible la kaŭzo ne estis sufiĉe grava por klarigi kaj pravigi 
tiun flaman agon. Sed tiu jeto estis la fina efiko de la longe 
kolektiśrinta elektro, estis la tondro kontraŭ ĉiuj estroj de l' mondo, 
kontraŭ la estreco mem, kontraŭ la tuta laŭdegata „ordo“.. Li 
eliris el la kantoro, forlasinte la timigitajn kolegojn kaj la erarple- 
najn skribolibrojn. Terura krimo... 

Li tratranĉis ĉiujn fadenojn, kiuj lin kunigis kun la homoj. 
Ĉu efektive ĉiujn? Jes, eĉ tiun oran fadeneton, maldikan kiel 
araneaĵo, sed mirinde fortikan... 

lam li eksentis ian kortuŝecon, ian nevenkeblan altiron al 
ĉasta knabino. Kvankam li tiam estis jam ne juna, kvankam li 
bonege, profunde ekkonis la valoron de ĉiuj donacoj de vivo, 
li tamen komencis revadi pri la ebleco de radia feliĉo. La nudan 
korpon de volupto, de seksa instinkto li ornamadis per multekolora 
ŝtofo de siaj idealoj tuthomaraj, de siaj varmegaj, ĝis nun ne ple- 
numitaj deziroj kaj sopiroj. La serena fluo ce la plej abstrakta 
anĝela revo mirinde, perfekte kunfluis en lia animo kun la flama 
rivero de pasio kaj iĝis potenca, juniganta sento. Li esperis krei 
duope, meze de tiu marĉa maro — pacan, fruktan insuleton, meze 
de tiu spirita dezerto — florekovritan, freŝigantan oazon... Lia klara, 
nefleksebla, per maldolĉa sperto bonege forĝita logiko parolis al li, 
ke tiuj esperoj, tiu fervora celado estis nur Vara memtrompaĵo. 
Li sciis, ke la amo estas avida sorbilo de vivtortoj, kaptilo, aranĝita 
de la ruza naturo por vivaj estaĵoj, celanta daŭrigi la specon... 
Li eĉ antaŭvidis, ke „la eterna ineco“, kiu „altiras nin“, forkaŝos 
de li, kiel netrapikebla kovrilo, la senmezuran mondon de l' penso 
kaj ago... Sed iafoje kiel volonte oni fermas okulojn kaj akceptas la 

iugon de blinda pasio!.. kiel dezireme oni sin liberigas de ligiloj 
de prudento! kaj tiel, spite Ĉiuj mordantaj duboj, spite ĉiuj mina- 
cantaj ombroj de estanteco, lia longe turmentita, de infera soifo 
brulonta animo kriis laŭte: „Plenumiĝu, ho mistero !“ 

Sekvis kunigo... disharmonio... turmentado... disiĝo... Malnova 
fabelo por maljunaj infanoj ! 

Nun li estas tute senigita de ia ajn deziro de l' vivo kaj 
atendas kviete la edziĝon kun la plej bela, la sole fidela amatino 
kaj patrino — kun la naturo... Li preskaŭ sentas, tiel preciza estas 
nun lia konscio, la sekvontan distaligon de siaj atomoj... la revenon 
al pra - ŝlimo... la kunigon de l' ero kun la Tuto. 

[Ekblovis vento kaj svingante rapide larĝajn flugilojn, disŝiris, 
dispelis densan tukegon de fumo, de nuboj kaj nubetoj: tiel la 
servo — antaŭkuristo forpelas popolamason antaŭ alveno de granda 
sinjoro... 

Kaj Jen aperas granda antaŭvespera suno, disvolvanta en 
lazura mallumiyanta kampo Sian luksan mantelon, surkudritan per 
rubenoj, satiroj, smeraldoj, opaloj... BI la senmezura sangruĝa 
forno diskuras kaj forte streĉigas malproksimen la akraj nerve 
tremantaj radioj, kvazaŭ kordoj de ia pratempa harpo, atendanta 
altuŝon de la Majstra mano, kiu tondre ekludos la kanton de l' kreo... 

Guto de fandita, rustita oro talas kaj disfluas sur la velka 
Vizaĝo de | mortonto... La energiaj trajtoj kurbiĝas en maldolĉa 
grimaco. 

Ho, estu kore salutata, neelĉerpebla fonto de vivo! Ĉu vi vo- 
las diri al mi vian lastan adiauon?... Aŭ eble vi murmuretas sen- 
voĉe ! „Ĝis revido... tie ?..“ Mi ja baldaŭ senkorpiĝos. Tuj mi ne 
estos plu vanta, mortebla estajo. Do parolu kun mi, kiel kun plen- 
rajtigita spirito! Rakontu al mi ian posttomban novajon! Tiel sci- 
vola mi iĝis, tiel mi enuigis !... Klarigu al mi, kial vi tiel malśpa- 
reme kaj senutile disjetas vian kapitalon? Kial vi tiel senkompate 
mortigas per oraj sagoj vian propran idaron? Mial, ho timiganta 
potenco, viaj malavaraj donacoj estas pereigaj kiel ponardego, du- 
fanke tranĉanta? Donante klarecon, vi blindigas, karesante per 
varmo, Vi vekas inferan, nesatigeblan soifon kaj —- bruligas £... 

Diru al mi, ho suno, ĉu en aliaj mondoj, dissemitaj kiel graj- 
noj en la Senfino, kien kuradas viaj rapidaj oraj senditoj, — tronas 
ankaŭ kiel ĉe ni la dubo kaj la doloro? Ho, eble nur nia mal- 

granda bulego estas tiel honorita kaj tiel mirinde, malavare dona- 
cita je tiuj du juveloj, malgaje brilantaj, je tiuj du ulceroj, eterne 
malfermitaj kaj putrantaj 2... 

Kaj Vi, Kreinto, se Vi efektive ekzistas, punu min poste pro 
blasfemo, sed sciigu min almenaŭ nun, en la momentoj de mia 
neniiĝo... Respondu al mi, ĉar la sufero de nescieco estas jam 
neelportebla... Kiakaŭze la vivo similas al haosa, sange surŝprucita 
tragedio, verkita de frenezulo kaj ankaŭ senĉese ludata de frenezu- 
laro? Kiacele tia grandega fuŝaĵo? Kial, ho Sankta Kuiristo, Via 
supo estas tiel malguste kaj malpure preparita ? Tro da Vinagro Vi 
enverŝis tien, tro da hungara pipro Vi enŝutis !;.. Oni konsoliĝas, 
ke poste oni regalos sin per bonega peco de Leviatano? Sed be- 
daŭrinde neniu ĝis nun ricevis invitkarton al tiu festeno kaj ne 
ĉiu ja amas fiŝajon kaj ajlon!... 

„Ho, Sinjoro! Vi mem ekvidis jam unufoje, ke Via verko 
tute ne estas perfekta, kiel certigas viaj longvestaj, dikaj agentoj !... 
Kaj tiam Vi komencis furioze detrui ĝin per akvo... Ho ve! kial Vi 
poste ŝanĝis la intencon? Ĉu tio estas ebla, ke Vi estis koruptita 
per bonodora oferaĵo kaj tial ŝlosis la faman senlimtempan kon- 
trakton kun la prokuristo de la firmo „Homaro“, sinjoro Noe? Ću 
estas eble, ke Vi, la plej granda Aŭtokrato limigis mem Vian po- 
tencon, promesante neniam aranĝi duan superakvegon ? Se jes, tio 
estas domaĝo: la homaro urĝe bezonas de tempo al tempo tian 
bonegan banon. Rigardu, kiom da malpuraĵo amasiĝis dum kelkaj 
Jarmiloj !... 

„Cetere, Sinjoro, Vi agis ja sufiĉe ruze, Verkante kontrakton 
kaj Vi povas, ne rompante ĝin, alimaniere pereigi tiun nepliboni- 
geblan aron! Ne koleru, Sinjoro, ĉar ili estas senkulpaj pro ilia 
nenieco, sed mortigu ilin, Ĉar senmezura kaj sencela estas ilia tur- 
mento. Haltigu, Sinjoro, tiun de unua momento de l' kreo ventege 
fluantan riveron de sango, de larmoj kaj ŝvito, ĉiam pligrandiĝan- 
tan, detruantan la malmolajn bordojn. Sekigu ĝin ĝis la fundo, ne- 
niigu ĉiun vivaĵon, ĉar nur tiel estingiĝos la doloro !... Kaj poste 
repetu la kreon, se tio estas necesa, sed korektu zorgeme la 
novan eldonon, por eviti novajn, malĝojajn erarojn!“ 


Laj * 
de 


Silento daŭras kaj ŝajnas embuske atendi, kvazaŭ sovaĝa 
besto, ĉasanta en densa, virga arbaro. la Vaganta blovo alportis de 

malproksimaj kampoj restojn de fortaj odoroj de malseka... freŝe 
plugita tero... de sufiĉegaj kreskaĵaj sukoj.. Tie estas nun certe 
tre belege... 

Antaŭ la okuloj de homo malrapide pasas la estinto. Jen sur 
liberaj, senfinaj spacoj aperas milionoj da homoj, piedbatas la ver- 
dajn tapiŝojn, krias, svarmas... Ĉiuspecaj tipoj, diversaj vestoj. 
Feloj... hlamidoj... togoj... kirasoj... manteloj... frakoj... ĉifonaĵoj. 
Vizaĝojn lumigas fanatika fajro... Manoj levas hakilojn... glavojn.. 
pafilojn... bombojn... Jarcentojn daŭras senkompata, fervora milito de 
pasioj kontraŭ pasioj, de doktrinoj kontraŭ dogmoj, de kaŝitaj ido- 
loj kontraŭ palpeblaj, de multekoloraj ĉifonoj, ombroj, kaj ĉiam — 
mensogoj kontraŭ mensogoj aŭ nematuraj, neplenaj veraĵoj. 

Kaj sur la griza, malluma subaĵo de amasoj estas vidataj la 
majestaj, radiaj figuroj de Prometeidoj... Sanga ironio de l' sorto! 
la pratempa malbeno ŝajnas vanigi iliajn penojn kaj ĉiun bonfaron 
ŝanĝas en malfeliĉon por multaj generacioj. Jen ili donis liberecon 
al aro kaj ĝi elforĝis el tio fortikajn katenojn... La feliĉon donacis 
ili — ĝi aliformigis tion Je diboĉo. Kaj kiam ili kuraĝe streĉis la 
manojn por trastreki la demandosignon, brulantan sur ĉielo, — tiu 
ideo preskaŭ frenezigis la arojn... Ili levis la hometaron supren. — 
ĝi refalis ankoraŭ pli malsupren, ol la bestoj... Kaj ĉiu epoko de 
heroaĵoj estis samtempe epoko de brutiĝado... 

Svingante la manojn, jen krias, jen insultas sin reciproke par- 
tiestroj. Ĉiu estas ŝarĝita per multego da pensaj disrompaĵoj, ĉiu 
blindulo penadas ekkapti la nevideblan, noflekseblan perpendikula- 
ran stangon de vero kaj altiri, klini ĝin al si!... 

Nenia ideo, nenia sistemo estas kapabla interne nobligi tiun 
aron... Malgraŭ la laŭdata evolucio kaj longega edukado per doloro, 
ĝi tamen restis simidaro. Oni devus la vinditajn cerbojn tiri el iliaj 
kraniaj kavernoj, oni devus elŝiri timemajn korojn el iliaj brustoj... 
Nunstate oni ne povas feliĉigi ilin, ili ne indas la feliĉon | 

La ekshomo malsupreniras spirite, penetras tra dikaj muroj 
ĉiun loĝejon, enŝoviĝas en la cerbojn, en la animojn de malsamaj 
uloj kaj istaj. Li serĉas pasie... li penas trovi ian suprenemon, pro- 
fundan, fortikan, puran kvazaŭ larmo, ne altruditan de genio, sed 
propran... memnaskiĝintan... La voko popola estas Ja Dia voko... 
Sed se Dio kreis popolon, Li ne cedis al ĝi Sian saĝon... Se la 
popolo, kio estas pli verŝajne, kreis Dion, ambaŭ vokoj estas sen- 

dube falsaj... La ekshomo serĉas plue, fosas memore. La amaso 
estas idealujo?!... Ho, jes! ĝi estas fabela barelo, interne ŝmirita 
per gluo kaj ĉiu enhavo parte algluiĝas: dukatoj, tritiko, kaj pre- 
cipe — grajnŝeloj. La enhavo ŝanĝiĝas sen eca deferenco, la barelo 
restas, kaj funde la ekshomo legas: „Panem et circenses! — de- 
vizo de antikva Roma popolamaso... Nenio ŝanĝiĝis! 

Super eleganta drinkejo brilas la oraj literoj de l' ana - 
„Al Progreso!“ Ankaŭ belega, oportuna Vorto, ankaŭ unu Vasta 
ujo, kien oni povas enmeti diVersaĵojn... 

Kiam la scienculoj ne povas ion klarigi, ili ĉiam surgluas ian 
nomon kaj tiamaniere ŝtopas, kaŝas honteme la malplenajon antaŭ 
la okuloj de samtempularo kaj posteularo... Kiel certigadis la na- 
turfilozofoj „La naturo ne amas malplenaĵon“ kaj tian jam forje- 
titan hipotezon Ĉiam uzas la papago de la naturo — la scienco. 
Kaj la nomoj, dank' al ara blindeco kaj inercio, estas longevViVe- 
blaj, eĉ miljaraj! Kaj Ĉiu maljuniĝanta nomo estas ankoraŭ antaŭ 
sia morto anstataŭita per alia belsonanta vorto. Kaj la pli granda 
parto de la scienco estas nur arta Ĉarpentajo de nomoj, plektaĵo 
de magiaj Vortoj, dormigantaj multajn generaciojn... 

Kion do signifas la progreso? Kiaj estas ĝiaj aperaĵoj, ĝiaj 
efikoj? Oportunigiloj, komfortigiloj, plezurigiloj por la riĉularo? Ra- 
pidega veturilo? Plibonigita pafilo? I:ble la senĉese disvastiĝanta 
mizero senfunda, brutiganta, mallerte, sensence ŝirmata de la filan- 
tropio? lŝble ia ajn certaĵo, ia sendisputebla vojmontrilo? Ne, ne, 
centfoje ne! Ju pli malproksimen en la arbaron, des pli da arboj 
oni renkontas! Kaj tiuj arboj erarigantaj estas duboj sennombraj, 
kaj la duboj estas multigeblaj kvazaŭ akridoj aŭ kunikloj. 

Jen la Universo konas nek progreson, nek regreson. Jen el 
nebulo de la kosma polvo elsaltas kometo, naskita de l' radiado de 
ia malproksimega stelo patrino. Brilante per fantazia plumaĵo, la 
nova ĉielkorpo, la Vigla, ribela junulo, kuradas rapide antaŭen, sen: 
ripoze al nekonata celo... Fine, post senfrukta serĉado, ĝi estas de- 
vigita reiri, perdinte en bataloj la fajran plumajon — de revoj!... 
Ĝi paliĝas... rondiĝas... densiĝas. Jen ĝi briletas kontente, senpasie, 
kvazaŭ vizaĝo, aŭ ventro de ia burĝo... Jen Êi estas jam matura 
stelo, antaŭen ĝi ne kuras plu, sed iras kviete, regule ĉirkaŭen, 
laŭ ordono de mistera potenco, aŭ lego natura, kiel oni preferas... 
Pasas ankaŭ ia pecego da tempo, centmilo, aŭ miliono da jaroj. 

La stelo jam maljuniĝis kaj ĉesas lumi. Ĝia „inteligenteco“ estin- 
gigis. La malmola krusto de l' morto kovras ĝin iom post iom... 
La grandega malvarmiĝinta kadavro ruliĝas longe... tre longe... La 
eroj disigas, formas polvonebulon... Naskiĝas — novaj steloj... 
Kaj tiel la spirito, la forteco, la energio ĉiam enkorpiĝas. Kaj 
la spirito ne povas ekzisti sen la ŝtofo, kiel filozofo ne povas vivi 


sen la pano... Nekalkuleblaj komencoj sen komenco — finoj sen 
(ino, kaŭzoj sen kaŭzo — efikoj sen efiko, ŝanĝoj sen ŝanĝo, ce- 


loj sen celo... Kaj ĉio Ĉirkaŭe cstas nur moviĝanta daŭreco!... Kaj 
Ĉiu penso, Ĉiu imago estas nur vanta tremado de cerboeroj !... 

Sed tie, en la marĉo baraktas fieraj kreaĵoj moviĝas sur unu 
loko kaj pretendas — progresadi! Celante al ĥimera „absoluto“, 
ili rigardas malfortan, arĝentan klarecon de putraĵo, aŭ de lampiro, 
kiel lumon kondukantan... Kaj post ĉiu disreviĝo sekvas nova es- 
pero, noVa trompanta fajreto aperas malproksime... 

Kvazaŭ malsukcesa, sed obstina fiŝisto, la homaro dum mul- 
taj miljaroj penadis ekkapti ian ajn valoraĵon, ian nutran fiŝon, 
per la cerba reto. Vana, ridinda laborado de Danaaj filinoj! La 
reto tute ne taŭgas... La ŝnurajo estas malfortika, disŝiriĝas ofte... 
La retotruoj estas tro grandaj kaj tralasas la efektivajn, nedivide- 
blajn erojn de l' vivo. Kaj la akiro estas tiom mizera, kiom gran- 
dega !... Oni kaptis nur etojn: amasojn da ŝlimo, da senutilaj her- 
boj kaj konkoj, sed neniam oni povis ektuŝi per tiu reto la miste- 
ran enon de l' maro kaj neniam oni divenos la enigmon de l' igo, 
neniam oni akiros la econ de l' eco, neniam oni komprenos la 
praan kaŭzon de la senlina reo, la fonton de l' emoj... 

Cetere, ĉu efektive la nekomprenebleco de l' monda konstruo 
estas la kaŭzo de la eterna celado homara? Ĉu manko de akvo 
vekas soifon? Ne, la kaŭzo estas interna kaj la soifo spirita estas 
nia plej karakteriza emo, kiun ne povus kvietigi la malkovro de 
Ĉiuj ekzistantaj nekonaĵoj, Ĉar tiam ni eltrovus, elpensus: novajn 
demandojn: la duboj estas nepra, neanstaŭebla nutraĵo de nia 
pensujo !... 

lin la detruita brusto de la estingiĝanto ekploregis, ekploregis 
terura plendo je la supertera estraro... Longe, longe li penadis tra- 
fendi per senlacaj, senĉesaj ekfrapoj de sia kranio tiujn du barilojn: 
la nigran ŝtonegon de naturaj enigmoj. kaj la sangan muron de 
superstiĉoj, fortike konstruitan, iafoje rebonigitan per la homaro. 

Jam de longe li polvigis per sia akra pensilo ĉiujn doktrinojn. Ne- 
nia senduba verajo scienca, socia, morala ekzistas por li, nenia 
unueco, sed miriadoj da kontraŭdiraj ecoj, da grincantaj disharmo- 
nioj... Nur unu fakto estas nediskutebla, certa: la putrado! Kaj 
tiu turmentanta penso estas ĉiam apud ni, kvazaŭ fidela amiko, 
aŭ prefere — kvazaŭ persistema kreditoro-procentegisto ! 

Kaj nun ĉirkaŭas lin timiganta malpleno, senborda dezerto... 
Kaj li restis sen la ajn apogo... Kaj li ne povas alkroĉi la penson 
al iu ajn objekto. Ho, se oni povus ne pensi !... Eê iomete... 


La sonĝanta tagstelo jam mallevis sian kronitan kapon kaj 
sur la horizonto lumas nur gia brulruĝa supro. La riĉegaj koloroj 
iom post iom paliĝas, fluidiĝas en la profunda bluaĵo. 

La mallumiĝintaj okuloj de l' ekshomo estas direktataj al la 
suno, sed li ne vidas ĝin plu. 

la lasta, preskaŭ ruĝa radio rampas al li tra plataj tegmentoj, 
kiel sendito de l' morto, kiel ponardego de ĉefanĝelo... pli kaj pli 
proksime... proksimege... jen ĝi ektuŝas la brulantan frunton... 
eniras... penetras Ĉiun anguleton... ĉelon... atomon... Stranga, mi- 
rinda sento. Nek timego... nek ĉagreno... nek ĝojo... laj vualoj for- 
ŝoviĝas el kranio. - Potenca, blindiganta klareco... kapturniganta 
alteco... Hu, hu kia furioza rondkurado ! Haltu, haltu, satana mue- 
lilo! La rompajetoj de pensoj... imagoj... koloroj... sentoj... elsaltas... 
dancas ebrie en malpleneco... forkuras... la malproksima zumo... 
bruo... muziko... Frapas ie draŝiloj... marteloj... sonoriloj... Mo kio? 
kio aperas tie... post la ruĝa zono ?... Oceano moviĝas !... kia oce- 
ano? Miloj da verdaj okuloj brilas... Miloj da malfermitaj buŝegoj... 
Longa, kortuŝanta blekado... Fulmo... ankoraŭ fulmo... kuregas tuta 
militistaro da fulmoj... Bluaj glavoj forte, oftege tranĉas la Vivajn 
ondojn... Fumanta sango ŝprucas supren... Profundaj, malesperaj 
kriegoj... Tondro... Hoovo!... 


La suno jam malaperis... Ce la malfermita fenestro kuŝas 
homa ĉifonaĵo... Vento karesas la longajn, grizajn harojn... 
Verkis V. Juviler. 

Nadzieja Esperantystow. 
(„La Espero“ de Dro L. L. Zumenhof). 
Nowych uczuć trysnęłaś krynico, 
Idzie Światem potężne wołanie... 
Niech je wiatry na skrzydła pochwycą, 
Niech rozniosą po życiowym łanie... 
Głos się rozszedł — wzywa ludzkie rzesze 
Nie do mieczy, nie do krwawej burzy... 
On nadzieję świętą w sercach krzesze 
Ludziom-wrogom wieczny pokój wróży! 
Pod sztandarem tej świętej nadziei 
Pokojowi się kupią szermierze... 
Szybko rośnie moc drogiej idei 
Dzięki ppacy i niezłomnej wierze! 
Trwałe mury dzieliłv narody, 
Między nimi staly lat tysiące... 
Ale padną oporne przegrody, 
Gdy uderzą w nie serca gorące. 
Na osnowie jednej wspólnej mowy 
Ludy myślą napełnią się Bożą, 
W zrozumieniu i w zgodzie świat nowy — 
Jednę wielką rodzinę utworzą. 
Więc szermierze wytrwają w jedności 
Wielkim trudem się swoim nie zmęczą, 
Póki piękne marzenie ludzkości 
Nie zablyśnie nam wieczystą tęczą! 
Przeł. z esp. Leo Belmont. 


W. Doroszewicz. 


A 
HINA FABELO. 

La filo de I ĉielo, — lia nomo travivu jarcentojn! — la impe- 
riestro Li-O-A staris ĉe la fenestro de sia marmora palaco. Dum la 
ĝuoj de sia vivo li ne forgesis la malriĉulojn kaj la malfeliĉulojn. 

Pluvis. Pluvegis. Ploris la ĉielo kaj kun li verŝis larmojn la 
arboj kaj floroj. 

Malĝojo penetris en la koron de imperiestro kajli ekpensis : 

— Malbone estas hodiaŭ al tiuj, kiuj ne havas eĉ ĉapelon ! 

Kaj turninte sin al sia servanto li diris: 

— Mi volus scii, kiom da homoj, ne posedantaj ĉapelon, estas 
en mia Pekino? 

—- Lumo de suno! — respondis, falante sur la genuojn kaj 
klininte sian kapon, Ĉung-Hi-Ĉang — hodiaŭ ankoraŭ antaŭ la 
krepusko vi tion ĉi ekscios. 

La imperiestro ridetis favore, kaj Ĉung-Hi-Ĉang forkuris tuj 
al la unua ministro San-Ĉi-San. Li alvenis apenaŭ spirante, kaj 
forgesante pri la honoraĵoj, ŝuldataj al la unua ministro, li komen- 
cis rapide paroli: 

— l.a ĝojo de l' mondo, nia plej favora estro estas terure mal- 
trankvila. Malgojigas lin tiuj, kiuj eĉ dum la pluvo ne havas Ĉape- 
lojn; li volas ankoraŭ hodiaŭ scii, kiom da ili estas en Pekino. 


— Him, ekzistas sufiĉe multe da tiaj sentaŭguloj! — murmure- 
tis San-Ĉi-San — kaj fine....... li ordonis alvoki Paj-Hi-Vo, la estron 
de l' urbo. 

— Malbonaj novaĵoj el la palaco! — diris li, kiam Paj-Ĥi-Vo 


klinis la kapon ĝis la tero kiel signo de atento — la estro de nia 
vivo rimarkis malordojn. 

— Kiel do? —ekkriis timigita Paj-Hi-Vo — ĉu la belega ombra 
ĝardeno ne vualas la palacon de la urbo? 

— Mi ne scias, kiel tio okazis — diris San-Ci-San — sed la 
imperiestron maltrankviligas la krimuloj, kiuj dum la pluvo iras sen 
ĉapeloj. Li volas scii ankoraŭ hodiaŭ, kiom da ili estas en Pekino. 
Donu ordonojn ! 

— Tuj alvoki tien ĉi la maljunan hundon Huar-Dzungon! — 
kriis post minuto Paj-Hi-Vo al siaj regatoj. 

Kiam la pala kaj de timo tremanta estro de la urba gardis- 
taro falis sur la genuojn, la mandareno superŝutis lin per tuta ka- 
skado da malbenaĵoj. 

— Malbonulo, sentaŭgulo, mizera perfidulo! Ĉu vi volas, ke oni 
nin ĉiujn trasegu je du duonoj?. 

— Klarigu al mi la kaŭzon de via kolero, diris Huar-Dzung, 
tremegante antaŭ la piedoj de l mandareno, por ke mi komprenu 
la favorajn vortojn, kiujn vi parolas al mi. Aliamaniere mi ne kom- 
prenos la lingvon de via saĝeco. 

= Maljuna hundo, taŭga nur gardi porkojn, sed ne la plej gran- 

dan urbon de l'mondo! La monarho de Hinujo rimarkis mem Vian 
malzorgemon, — sur la stratoj vagas malnobluloj, kiuj eĉ dum la 
pluvo ne havas ĉapelojn sur la kapoj. Antaŭ vespero mi devas scii, 
kiom da ili restis en Pekino? 

— Ĉio estos farita ! respondis Huar-Dzung, trifoje batante per la 
kapo la teron kaj post kelke la minutoj li kriis kaj frapis per la 
piedoj la urbajn gardistojn, kiuj estis alvokitaj per bruo de gongo. 

— Malnobluloj ! duonon de vi mi pendigos kaj la aliajn mi bakos 
sur karboj. Tia etas la ordo en la urbo!. Vi permesas dum la 
pluvo iradi sen ĉapeloj. Mi ordonas, ke post unu horo estu kapti- 
taj Ĉiuj, kiuj ne havas ĉapelojn. 

Tutan horon sur la stratoj de Pekino daŭris vera ĉasado. 

Haltigu lin! Kaptu! -- kriegis la gartistoj, kurante post iran- 
toj sen ĉapeloj. Oni elŝiris ilin el la plektbariloj, el la pordoj, kie 
ili kaŝis sin kiel ratoj, kiujn persekutas kuiristo por fari el ili ro- 
stajon. Post 59 minutoj ĉiuj ne havantaj ĉapelojn staris en la korto 
de la malliberejo. 

— Kiom da ili estas? demandis Huar Dzuny. 

— Dudek mil okcent sepdek unu! — respondis malalte salutante 
la gardistoj. 

— lli estu senkapigitaj! Kaj post duono da horo dudek mil 
okcent sepdek unu senkapaj kadavroj kuŝis sur la korto de la malli- 
berejo. Kaj tiom da kapoj oni metis sur la lancojn kaj disportis 
tra la urbo kiel instruo por la loĝantoj. 

Huar-Dzung iris raporti al Paj-Hi-Vo, Paj-Hi-Vo al San-Ĉi-San. 
San Ĉi-San sciigis Cung-Hi-Cangon. 

Vesperiĝis. Ne pluvis..... Venteto tuŝetis la arbojn kaj milionoj 
da gutetoj faladis sur florojn, odorantajn kaj brilantajn en la radioj 
de la subiranta suno. La tuta ĝardeno estis plena de brilo kaj 
odoro — kaj la filo de ĉielo, Li-O-A, starante en la fenestro, sati- 
gis sin per ĝia Ĉarmo. 

Sed estante juna kaj bona, li ne forgesis eĉ en tiu ĉi minuto 
la malfeliĉulojn. 

— Aha, — diris li turnante sin al Ĉung-Hi-Ĉang. — Vi devis 
ja ekscii, kiom da malfeliĉuloj ekzistas, kiuj ne havas ĉapelojn ? 

— En la tuta Pekino ne ekzistas eĉ unu tiel malriĉa homo. Mi 
Juras je ĉio, kion mi havas plej karan, ke tio Ci estas vero. — Kaj 

Ĉung-Hi-Ĉang levis la manojn kaj klinis la kapon Je signo de l 
sankteco. de la ĵuro. 
La Vizaĝo de la bona imperiestro radiis ĝoie. 


— Feliĉa urbo! feliĉa lando! — ekkriis li. 
Kiel feliĉa mi estas, ke sub mia reĝado tiel bona stato regas 
en la popolo. Esp. EKvikajabe. 


Vegetarismo kiel popola nutrado kaj sanigilo. 


Publika parolado, legita en la Leopola Societa 
esperantista la 13. de Februaro 1907 de D-ro Fels. 
(Fino.) 


Krom la utileco kaj praktikeco la vegetaranoj laŭdas la mo- 
ralan kaj etikan flankon de la vegetarismo; ni volas tial pli pro- 
ksime rigardi la cititajn de ili motivojn )). Ili diras, ke ĉia viando 
estas putra mortintaĵo, dume la fruktoj enhavas ĝermon de vivo; 
Ĉu la fruktoj kaj aliaj kreskaĵaj partoj, defalintaj aŭ detranĉitaj de 
la arbo ne putras kaj ne detruiĝas, ĉu, esceptinte la fruktojn, Ĉiuj 
partoj de la kreskaĵoj enhavas Vivan ĝermon, kaj line ĉu ni ne 
lernis ankaŭ la viandon tiel prepari kaj konservi, ke ĝi povas resti 
eĉ kelkajn Jarojn freŝa, sana kaj bongusta? La vegetaranoj diras 
ke multaj malsanoj kaj veneniĝoj estas kaŭzataj nur de la viando, 
sed ne de la kreskaĵoj. La homoj manĝas la viandon de la plej 
multaj suĉbestoj, birdoj, fiŝoj eĉ serpentoj, se nur ilia Viando estas 
mola; sed kiu kuraĝus manĝi Ĉiujn fruktojn de la kampo kaj arbaro? 

Ĉu ni ne avertas la infanojn jam en la lernejoj ne manĝi 
nekonatajn kreskaĵojn kaj fruktojn, ĉar ili estas ofte tre venenaj? 
Kiom da homoj mortas ĉiujare venenitaj de fungoj kaj multaj aliaj 
venenaj kreskaĵoj? Kiu ne aŭdis pri la atropo beladona”), pri la 
striĥna nukso»), pri la venenaj specoj de la cikuto“), simila al la 
modesta petroselo k. t. p. k. t. p? La plej oftaj kaj plej akraj ve- 
nenoj devenas ĵus de la regno. kreskaĵa, eĉ la utilaj kaj bongustaj 
fruktoj kaj legomoj estas venenaj en stato nematura, ekzemple la 
pomoj; mi ne parolas jam pri la nematuraj papavaj kapoj. Kiom 
okazoj de holerino, de stomakaj kaj intestaj kataroj regas en Ĉiu 
somero pro la kreskaĵa nutrado? [Ekzistas kelkaj malfacilaj malsa- 
noj, kies sola kaŭzo estas nur kreskaja nutrado, mi nomas la pela- 


ty Fundamenta krestomatio, Il eldono, pago 187. *) wilcza jagoda, *) wronic 
oko, *) cykuta, szaleĥ lub pietrasznik. 

gron,!) farantan dezertigojn en Italujo, Rumunujo kaj ĉie, kie la maizo 
estas la ĉefa nutraĵo de la popolo; tiel ankaŭ la aktinomikozo?), 
devenas nur. de la greno, la ergotismo") de malsana sekalo kaj la 
beri-beri, terura kaj disvastigita malsano en Hinujo kaj Japanujo, 
estas Verŝajne kaŭzata de malbona riza nutraĵo. Precipe la vege- 
taranoj tre forte tondras kontraŭ la mortigado de la bestoj; se la 
mastrino devus mem mortigi la bestojn, multaj tabloj restus sen 
viando! Ĉu la bonkoraj, delikataj hebreinoj ne mortigas ĉiuĵaŭde 
propramane fiŝon por sabato, ĉu ne buĉas preskaŭ ĉiu mastrino aŭ 
kuiristino mem la birdaron, porkidojn kaj aliajn malgrandajn be- 
stetojn? Oni kutimiĝas al ĉio, precipe se tio estas necesa por la 
memkonservado. Ofte ni manĝas ja la viandon de sovaĝaj bestoj, 
kies ekstermado estas rekta utilo kaj beno. Laŭ la vegetaranoj la 
viandomanĝado faras la homojn incitemaj kaj pasiaj, eĉ la pligran- 
diĝo de la krimoj laŭ ilia opinio, devenas de la viandomanfado. 
Puraj sofismoj! Kion ili ankoraŭ ne serĉis en la viandomanĝado ? 
La kaŭzon de la kankra malsano, de la diabeto", kvankam en efe- 
ktiveco ĵus la dolĉaĵoj elvokas la diabeton, kiu ja pro tiu ĉi kaŭzo 
tre ofte okazas en ltalujo, kie la homoj manĝas multajn dolĉajn 
fruktojn; ĝuste por la diabetuloj la viandoj kaj grasriĉaj manĝoj 
estas tre necesaj. listas vere kaj mi ne povus nei, ke kelkaj mal- 
sanoj devenas de la troa viandomanĝado kaj de la alkoholo. Sed 
Ĉu la malbenindaj alkoholaĵoj ne estas ĝuste produkto de la regno 
kreskaĵa ? 

Plue la vegetaranoj diras, ke la fruktoplantado estas pli pura, 
nobliga kaj malpli riska ol le brutedukado ; ili revas, ke ĉe la ekre- 
gno de la vegetarismo malaperos Cie la brutoj. Ĉu tio ĉi estus eble 
kaj prolite, ĉu de la brutoj ni havas nur la viandon; de kie ni 
havus ledon por ŝuoj, sterkon por la kampoj, de kie lakton, tiel 
necesan nutrajon por ni, kaj antaŭ ĉio por niaj infanoj kun mal- 
forta stomako? La lakton ja la naturo mem kreas en ĉiuj suĉbe- 
stoj por iliaj idoj. Kaj nun ĉu efektive la fruktoplantado ĉie kaj 
ĉiam estas facila, ĉu la fulmotondroj kaj hajloj ne prezentas por 
ĝi eĉ pli grandan danĝeron ol por la brutoj la epidemioj? lion 
devus manĝi la loĝantoj de la nordpolusaj landoj, se ili ne mangus 


1) rumień lombardzki, 2) promienica, 9) rojnica (Kribbelkrankhcit), °) cu- 
krzyca czyli choroba cukrowa. 

viandon, li$ojn kaj sebon? Kreskaĵa nutr» estus por ili malfacile 
ricevebla kaj ne suliĉus por ili, kiuj pro la malvarmegoj bezonas 
multe da grasaj manĝajoj. 

Sekve pura aŭ precipe pura kreskaĵa dieto ne taŭgas kiel 
nutrado popola. Nacioj nutrantaj sin precipe per kreskaĵoj uzas 
ordinare ankaŭ aliajn albuminajn manĝaĵojn kaj vivas tiel de la 
unua juneco, kutimigante kaj edukante sin al tia nutra metodo. 
Same oni devus ankaŭ ĉe ni agi, por decidi, ĉu sola kreskaĵa nu- 
trado utilus. Nune ne estas eble Sargi la intestaron per tiom da 
kreskaĵaj manĝoj, kiom ni bezonas por nia organismo. la pura 
vegetarismo kaŭzos malgrasiĝon kaj malfortiĝon, danĝeran por 
homoj sanaj kaj tiom pli por malsanemaj. Kiel kuracilo ni ankaŭ 
ne povas Ŝati la vegetarismon, kvankam en unua tempo ĝi ŝajnos 
efika’ ĉar ĝiaj malutiloj aperos poste, pli aŭ malpli baldaŭ. Tiaj pro- 
voj neniam longe prosperis; el mallongaj provoj ne estas eble eltiri 
certajn dogmojn, kiel bedaŭrinde multaj faras. 

Nun ankoraŭ kelkaj tiaj provoj ne eltenas la kritikon, ĉar ili 
estis ĉiuj kunligitaj kun abstinenco de alkoholaĵoj, kaj estas vere, 
ke pura dieto vegetara kune kun abstinenco malgrandigas kaj eĉ 
forigas por kelka tempo la simptomojn kaj atakojn de la podagro. 
La malpermeson de la alkoholo kaj aranĝon de sola kreskaĵa dieto 
ni renkontas en la medicino ankoraŭ pli longe ol la rekomendon 
de la vegetarismo kiel ĝeneralan nutran metodon; tial en tiuj ĉi 
provoj aliĝas ĉiam la abstinenco kiel grava faktoro saniga. Krom 
tio kvankam la provoj kun la vegetara dieto ĉe la podagruloj mal- 
grandigas por iom da tempo iliajn suferojn sed samtempe maltorti- 
gas ilin ne nur pro la perdo de graso sed ankaŭ de la substancoj 
albuminaj. Tiel la nutrado pure kreskaĵa kaŭzas konsumon de la 
korpo, kio estas la plej danĝera por la homo, precipe por la malsa- 
nemaj, ne esceptante la podagrulojn, grasulojn kaj aliajn. Vere es- 
tas nur, ke la troa viandomangado estas malutila, gi kaŭzas troecon 
de urinacido kun ĝiaj malbonaj sekvoj, kaj sufiĉas unutoja viando- 
manĝado dum la tago. l'iŝoj, ovoj, fromaĝo, lakto kaj similaj albu- 
minaj mangaĵoj havas saman nutran Valoron, kiel viando. En kel- 
kaj malsanoj la senvianda nutrado utilas ofte por mallonga tempo, 
mi nomas el ili la ĥronikan reŭmatismon, hronikan mallakson, kel- 
kajn haŭtajn malsanojn, en kiuj senvianda dieto en daŭro de 1--3 
monatoj estas tre saniga. D-ro Fels. 

La Rego de Elfoj. 


(El W. Goethe) 


Kiu rajdas tra nokto, kun vento pro l' vet'? 
Tio estas la patro kun sia filet’; 
La infanon li bone per brak' ĉirkaŭprenas, 
De malvarmo gardante, ĉe brusto lin tenas. 
„Kial kaŝas, filet', la vizaĝon Vi time?“ 
„Gud ne vidas vi, patro, elfreĝon proksime ? 
„Elforeĝon kun longa trenajo kaj kron'?“ 
„Mia filo, ĝi estas nebula nur zon'“. 
„Infano amata, ho venu al mi! 
La plej belajn ludetojn mi ludos kun vi; 
Apud bordo Jen brilas floretoj koloraj, 
Kaj ĉe mia patrino vestaĵoj la oraj“. 
„Ĉu vi tute ne aŭdas, ho mia patreto, 
Kion al mi promesas elfreĝ' en sekreto?“ 
„Trankviligu, infano, kaj kredu al mi: 
Murmuretas nur vento en velka foli'“ 
„Bela knab', al mi Venu, tre bone vi fartos: 
Miaj junaj filinoj karese vin vartos ; 
La filinoj-majstrinoj en danca rondform', 
Balancante, kantante vin lulos al dorm'“. 
„Ĉu ne vidas Vi tie, patret mia kara, 
De elforego filinojn en loko malklara ?“ 
„Alia filo, fileto, mi vidas precize: 
La maljunaj salikoj prezentas sin grize“. 
„Mi vin amas, belul !, ekposedi deziras, 
Do mi uzos perforton, ĉar mem vi ne Iras 
„Mia patro, li kaptas, li prenas min for! 
Al mi faris elfreĝo doloron je l' kor'!“ 
Frostotremas la patro, akcelas rapidon, 
En la brakoj li tenas ĝemantan la idon; 
Li alrajdas penege al hejma la kort ; 
En la brakoj l' infanon pacigis la mort. 
Esp. A. Grabowski. 


 « 

NOKTA APERO. 


Stranga rakonto originale verkita por la „Pola esperantisto“ 
de D-ro A. K. 


Se vi amas, estimataj gelegantoj, eksterordinarajn strangajn 
rakontoj, kiuj ŝajnas neeblaĵoj, kredeble vi trovos ne malgrandan 
plezuron, traleginte jenan okazon, kies verkisto supozas, ke ĝi ne 
estas tute senigita de historia vereco. Ja, laŭ Ŝekspir, okazas aferoj, 
kiujn ne povus elpensi la filozofoj. 

Ne amante enuigajn prologojn, mi komencas la rakonton. 

Ĉe unu vesperkunveno en Romo, aranĝita en malnova palaco 
de la gastema grafo Z., proksimume en la jaro 1830 ĉeestis multaj 
distingindaj personoj. Oni scias, ke la vantaj aristokratoj romaj 
volonte akceptas en siaj salonoj fremdnaciajn gastojn, kies nobela 
Krono, talento, riĉeco aŭ scienco estas suliĉa allogo. 

Ofte ĉe tiaj vesperkunvenoj la plej rakontemaj el la gastoj 
por plezurigi la tempon al la aliaj kuninvititoj rakontas tion aŭ 
tion ĉi. Estas nature, ke ili penas pleje doni rakonton novan, neko- 
natan, kaj kiel eble, plej interesan por la altŝatinda aŭdantaro. 

Inter aliaj sprite rakontantoj estis iu franca severmora, sed 
simpatia sinjoro, plentalenta pentristo. Lia inteligenta dirmaniero, 
rakontado vive, kortuŝe, kaj elokvente elparolata plaĉis ĉiam ege 
al aŭdantoj, lasante ĉiufoje neforgeseblan impreson. Ankaŭ tiun 
Vesperon, kiam li esprimis la deziron amuzi la kunvenintojn, ĉiuj tuj 
proksimigis siajn seĝojn kaj ĉirkaŭis la parolonton. Superflue estus 
aldoni, ke la sinjorinoj kaj fraŭlinoj faris la unuan vicon. Tombeja 
silento ekregis en la salono bruanta antaŭ nemultaj minutoj. 

William, dudektrijara junulo, sola filo de altranga angla 
diplomato ĉe la pariza kortego, vojaĝadis tra diversaj landoj eŭro- 
paj por kontentigi sian impresaman animon; fine li decidis Veturi 
Hispanujon. Admiri la belegan naturon de tiu suna regiono, ekkoni 
la tieajn kutimojn, vidi la mondfaman batalon de sovaĝaj bovoj 
estis lla celo. Li vidis la admiregindan hispanan ĉefurbon kun 
ĉiuspecaj ĝiaj vidindaĵoj, kaj poste li ekvolis vidi ankaŭ Barcelo- 
non. len unu el siaj promenadoj je tiu urbo, neatendite, li ren- 
kontis fraŭlinon, kies neordinara beleco ravis lin profunde, kaj 
naskis nevenkeblan amon. 

La deksesjara junulino ne estis idino de nobelaj potenculoj, 
ne estis heredontino de tre riĉaj gepatroj, sed estis posteulino de 

la plej honesta kaj estimata familio Barcelona, kaj pro tio ŝi havis 
profundan konscion pri sia hereda indeco. Ciaj Virtoj ornamis ŝian 
animon kaj koron. William tuj komprenis kaj eksentis, ke lia sorto 
estas nepre ligita kun tiu rava belulino, ĉarma filino de la fiera 
Hispanujo. Feliĉe, li trovis la eblecon esti prezentita al la gepatroj 
de sia adorata Anunciato, kaj ĉiutage la sentoj de gejunuloj kreskis. 
Fine, ili gefianĉiĝis ricenvinte antaŭe la aprobon de la gepatroj de la 
Junulino. Sed okazis cirkonstanco pleje neesperita kaj malĝoiga por 
William. Li ricevis leteron de sia patrino, per kiu ŝi insistis, ke li 
plej rapide revenu hejmen. William des pli deziris plenumi la volon 
de sia patrino, ke lia patro jam estis mortinta de kelke da jaroj. 
Do, li decidiĝis disiĝi por mallonga tempo de sia amatino. La 
saman tagon, kiam li ricevis la maltrankviligan leteron, li informis 
la karulinon pri sia tuja forveturo. La momento estis terura por la 
ambaŭ geamantoj; la larmoj brilis en iliaj okuloj, kaj kelkaj ckĝe- 
moj aŭdigis mallaŭte, fermante la busojn. 

— Kara mia, mia plej kara Anunciato — diris William — 
la alvoko de mia amata patrino estas por mi Dia ordono. Ŝi dezi- 
ras, ke mi tuj revenu Anglujon. Mi hodiaŭ forveturas, tamen miaj 
sentoj por Vi estas tro potencaj, por ke mi restu longatempe apud 
mia patrinio. Si amas min; mi estas ŝia sola infano. Mi ne dubas, 
ke ŝi benos varmege mian edzigan estontecon. Do, mia Nara, 
atendu min. Mi estos revene post ne multe da tagoj. Intertempe 
ni estu kune per sentoj kaj pensoj. Akceptu de mi kiel memora- 
Jon tiun ĉi blankan rozon. Ni disiĝu senplore, senlarme, Ĉar la 
baldaŭa mia reveno unuigos nin je eterne. Dio vin benu. Al dolĉa 
revido... 

Anunciato alkroĉis pingle la blankan floron ĉe la korsajo de 
sia blanka vesto. Dolora silento de la lasta adiaŭo premegis la du 
noblajn korojn. 

La patrino de William, mirigita de l enamiĝo de sia adorata 
filo, malkontenta de la societa situacio de la estonta bofilino, por 
malhelpi tiun nekonvenan laŭ sia opinio edziĝon, pretekstis diver- 
sajn kontraŭparolojn, kaj prokrastadis senfine la forveturon de sia 
filo en Hispanujon. Ĉiutagaj leteroj de Anunciato estis la sola 
konsolo por la suferanta koro de William... Sed, ho Ve, venis la 
unua tago sen la letero el Barcelono. William maltrankviliĝis; kaj 
tiu maltrankviliĝo kreskis pli kaj pli kiam li pasigis unu tutan 

semajnon sen novajo de sia amatino. Senlima fariĝis lia malĝojo. Li 
ne dormis, ne manĝis plu; li paliĝis kaj malgrasiĝis okulvideble ; 
li parolis preskaŭ nenion. La ĉagrenita patrino venigis plej lertajn 
kaj spertajn kuracistojn por zorgi kun ili pri la sanstato de I' amata 
filo. Ĉio tio nenion helpis. Sed freneza fariĝis la timo kaj malespero 
de la patrino, kiam iamatene diris al ŝi la malfeliĉa junulo, ke de 
kelkaj noktoj Anunciato sin montras al li, antaŭ ol li ekdormas. 
Li neniel povis dubi pri la vereco de I apero, ĉar dum ĝia daŭro li 
perfekte estis maldormanta, kaj ankaŭ post la foriro de I apero 
li ĝis la mateno ne fermis la okulojn. 

Anunciato sin montris klare, nete, vestita blanke, kiel William 
ŝin vidis plej ofte en Barcelono, kun la blanka rozo ĉe sia korsaĵo. 

La prudentaj admonoj de la patrino, de la kuracistoj, de la 
amikoj nenion taŭgis. La certeco de William estis pli forta ol ĉiuj 
rezonoj. 

La sekvantajn tagojn ree William certigis, ke la apero ripe- 
tiĝis. Novaj penadoj por trankviligi la malfeliĉulon estis senfruktaj. 
Post ĉiuj rezonadoj pacience aŭditaj, li responde elparolis la samajn 
malmultajn vortojn: mi ree Ŝin vidis, kiel mi nun vidas la tagan 
lumon — kaj silentiĝadis sen aldoni iajn ajn pluajn detalojn. 

Tia stato de la sano de William pli kaj pli grandigis la ma- 
lesperon de la patrino kiu estis nekonsolebla, vidante, ke la kura- 
ciloj kaj rimedoj estis elĉerpitaj, kaj la scienco de la plej famaj 
kuracistoj montriĝis tute senforta. La pia virino lasis la estontecon 
de sia amegata ununaskito al la Dia kompato, sed ne povis Ĉesigi 
siajn ekĝgemojn kaj larmojn. 

Kiam la malĝojo kaj malespero ĉiam kreskante kvazaŭ mor- 
tigis Ŝian koron, venis al si respektinda maljunulo, kies prudento 
ĉie de najbaroj estis konata, kaj kuraĝis proponi al la malfoigita 
patrino la lastan rimedon. Li diris : 

—- Honorinda sinjorino, mi konas vian senliman amon al via 
ununaskito, mi mem amas lin korege, kaj mi deziras vidi lin 
feliĉa. Ĉu vi permesas, ke mi diru al vi, kion mi proponas ? 

— Diru, diru bona sinjoro. Mi aŭdas atente. 

— Sinjorino, ĉu Via lilo priskribis al vi tute detale la perso- 
non de Anunciato: ŝiajn trajtojn, la koloron de ŝiaj haroj kaj oku- 
loj, ŝian vestajon — mallonge ĉion tiamaniere, ke ekzemple, lerta 
pentristo povus fari ŝian portreton ? 

— Jes, sinjoro, mia filo tion diris kaj rediris. Mi havas nenian 
dubon, ke laŭ miaj informoj la portreto de Anunciato estas farebla. 

— Bone, bonege. Mi estas feliĉa pro tiu sciigo, ĉar mi Vidas 
ke mia proponota rimedo resaniga estas efektivigebla. 

— Sinjoro kara, ho savonto de mia filo, diru senprokraste, 
kion mi devas fari. Mi petegas Vin tutkore. Sinjoro, kompatu. 

— Jen mia projekto. Konsiderinte, ke la malsano de sinjoro 
William ne estas malsano de la korpo, sed malsano morala ĉu 
imaga, mi proponas la rimedon ebla strangan, sed necesan, pro 
tio, ke la aliaj rimedoj estis aplikitaj sensukcese. Antaŭ ĉio ni agu 
en plej granda sekreto. De tio dependas la prospera rezultato de 
miaj penadoj. 

Sinjorino, inter viaj konataj fraŭlinoj serĉu unu, kiu plej bone 
havas la eksteraĵon de fraŭlino Anunciato; estas dezirate, ke ŝi 
estu kvazaŭ la portreto de la bela hispanino. Nature ni faros laŭ- 
bezone malgrandajn ŝanĝojn, diversajn aldonaĵetojn por igi la 
similecon tute trompanta. Sekve la estonta anstataŭulino de l' fraŭ- 
lino Anunciato havos blankan veston, blankan rozon, kaj Ĉiujn 
detalojn necesajn por trompi iun ajn konaton de Auunciato, kaj 
precipe vian filon. Kredeble, vi Jam divenas, kion ni estas aranĝotaj. 

— Daŭrigu, daŭrigu, Sinjoro. Mi jam suferas kapturnon, kaj 
ne estas kapabla pensi konsekvence sub la ŝarĝo de mia doloro. 

— Via filo ja diris kelkfoje, ke la apero montriĝas malmulte 
antaŭ la noktomezo, kiam la tuta kastelo Jam komencis noktan 
ripozon, kaj dormas silente. 

Je tiu horo nia anstataŭulino de Anunciato tute senbrue sin 
kaŝos en la ĉambro najbara de l' dormoĉambro de William, kaj 
atendos la momenton, kiam Via filo kusiĝos, laŭ sia kutimo estin- 
gos la lampon, lasante nur la lumon de la malgranda nokta lampeto, 
Kiam Venos la noktomezo, ŝi malrapide, serioze, mallaŭte eniros en 
la ĉambron de la dormanta aŭ eble maldormanta William, kaj en 
tiu Ĉi sama momento diros jenajn vortojn: Willam, forgesu min, — 
mi fariĝos monaĥino. Adiaŭ! Tuj post tiuj vortoj nia fraŭlino 
malrapide, serioze, mallaŭte eliros, kaj malaperos, antaŭ ol la teru- 
rita aŭ mirigita William liberiĝos de sia sentskuo. Mi kredas, ke 
Via filo, aŭdinte klare tian Volon kaj religian promeson de sia 
amatino, iom post iom trankviliĝos kaj resaniĝos. Sinjorino, Jen 
mia projekto. Bonvolu diri, kia estas via opinio pri mia propono. 

— Sinjoro kara, ni povas provi. Dio nin helpu. 

Laŭ la propono ĉio estis farita precize, por ke la sukceso 
estu tute certe atingita. 

Venis la noktomezo elektita por tiu arta apero. La koro de la 
patrino batis rapide kiel martelo, kaj la nervoj suferis nepriskribeble. 

William laŭkutime «kisis la manon de sia amata patrino kun 
mallaŭte elparolitaj vortoj: bonan nokton, — kaj tuj eniris sian 
dormejon, kuŝigis en sian liton; sed kiel la antaŭajn noktojn la 
dormo ne venis al li. 

Li fiksis la okulojn en lokon, kie jam tiom da fojoj li Vidis 
la dolĉan aperon. 

Tuj aŭdiĝis terura ekkrio : 

— Ne; ne, Vi tion ne faros. 

William svenis. 

Morgaŭan matenon li ŝajnis tre malfortigita duonmorta. 
Okuloj timigitaj, -vizaĝkoloro palega, la tuta korpo tremanta, Svitaj 
perloj kovris la frunton. Ĉio montris, ke io escepte stranga okazis 
la lastan nokton. 

— Filo mia, karuleto mia — ekkriis la patrino ekkaptante 
liajn manojn — diru al mi, kio okazis ree tiun ĉi nokton. Ne 
silentu. Via silento mortigas min. Ŝi kisis lian malvarman ŝvitantan 
frunton — Diru, mi petegas, je l nomo de Dio. 

Wiliam spiris per unu spiro longa, ŝajnis kolekti siajn fortojn, 
kaj rakontis ofte paŭzante : 

— Patrino mia, estas io nekomprenebla, nekredebla, mirakla. 
Ree mi vidis ŝin, mian Anunciaton. Sed, ho Dio mia, mi vidis, 
vere klare du Anunciatojn kune sammomente aperantajn. Jes, jes 
mi Vidis du Anunciatojn. Sed tio ne estas ĉio. Anunciato ekparolis 
per voĉo malmulte ŝanĝita, certe pro kortuŝo. Si diris, ke ŝi baldaŭ 
fariĝos monaĥino, ke mi devas ŝin forgesi. Ho patrino mia, mi 
suferas kruele. Mi deziras morti, morti. La morto rapidu liberigi 
min de mia neelportebla sorto. 

Li eksilentis. La fortoj ne sulićis, por ke li povu daŭrigi sian 
rakonton. 

La sekvantajn tagojn li diris preskaŭ nenion — sole de tempo 
al tempo li estis ripetanta: du Anunciatoj — idente du Anunciatoj... 

La patrino ĉargrenita timis ke la filo ne fariĝu tute freneza. 

Post kelkaj tagoj kun permeso de sia patrino William, akom- 

panata de sia fidela servisto, vojaĝis Hispanujon senripoze. Kun 
elĉerpitaj fortoj li alvenis Barcelonon. 

Apenaŭ li malsupreniris el veturilo, rapide li eniris la porde- 
gon de la domo de sia amatino. 

La pordisto lin ekkonis, alkuris plenrespekte, kaj diris malĝoje: 

— Sinjoro estiminda, ne supreniru la ŝtuparon. Montru vin 
viro forta, ekregu la naturan homan impresigemon. 

— Jose mia, interrompis William, tuj, tuj senprologe diru 
Ĉion — mi antaŭsentas malfeliĉon... 

— Sinjoro kompatinda, nia bonega, bela, korega, nia ado- 
rinda fraŭlino Anunciato ne vivas plu. La anĝeloj ŝin forportis 
antaŭ tri semajnoj. 

William falis teren. 

Post mallonga tempo li estingiĝis kiel lampo senigita je oleo. 


Aritmogralo. 

1) 1, 

2 3, 9, 8, 

5) PF 22, 4,12; 5108 01-10) 

8) 1,5,4,9, 4, D, 8, 11, 10, 16, 12, 10, 7, 8, 6, 

12) 5, 10, 3, 10, 6, 9, 10, 

13) 15 dł 7, Bź4410, 
14) 9, 8, 10, 

Anstataŭigu la ciferojn per literoj tiel, ke la mezaj literoj legitaj de supre 
suben kaj de maldekstre dekstren montru la personan kaj familian nomon de 
eminenta pola muzika verkisto. 

La signifo de l' vortoj estus; 

|) Konsonanto, 2) Nombro, 3) Teksaĵo, 4) Lumigilo, 5) Nuanco de 
l' ruĝa koloro, 6) Elektra aparato, 7) Havenurbo en la suda Norvegujo, 8) Per- 
sona kaj familia nomo de eminenta pola muziku verkisto, 9) Elektra maŝino, 
10) Mara mambesto, 11) Holanda pentristo, vivinta en la XVII. jarcento, 
12) Ronda konstruaĵo, 13) Huŭta malsano, 14) Supertera estajo, 15) Konsonanto, 

Logogrifo. 


1) Libelo, 2) Ulno, 3) Lento, 4) Briko, 6) Papo, 6) Faringo, 7) Estro, 
8) Puto. 
Ŝanĝante la komencajn literojn de ĉiuj vortoj. anstataŭigu ilin konforme 
per aliaj. Tiam la komencaj literoj legitaj laŭvice difinas la nomon de glora 
esperantisto. 
La signifo de ŝanĝitaj vortoj estas: 1) Mambesto, 2) Arbo, 3) Kreskaĵo» 
4) Kreskaĵo, 5) Legomo, 6) Fiŝo, 7) Molusko, 8) Mezurilo. 


Sarado. 


L' unua vorto. Du silaboj. 
En tempoj pasintaj, ho antaŭ centjaroj 
Ĝi vivis en praaj litovaj arbaroj ; 
Kaj polaj nobeloj en temp' de l' enuo 
Ĝin ofte ĉasadis kun krio kaj bruo. 
Danĝera ĝi estis pro sia grandforto, 
Ne unu ĝi homon edzigis kun morto. 
La dua vorto. Du silaboj. 
En korpo ĝi nia konstante formiĝas 
Kaj nure en unu organo troviĝas. 
Ni devas ĝin havi por povi digesti, 
Sed ankaŭ malsan' per ĝi povas eknesti. 
Malsano ĉi estas tiel specifika, 
Ke ĝin tuj ekkonas l' okul' eĉ laika. 
La tuto. 
Bird estas ĝi granda kaj vivas sovaĝe 
En niaj arbaroj. Do nune trankvile 
Pripensu legantoj problemon — nur saĝe, 
La nomon de l' birdo vi trovos facile. 


Leon Rosenstock., 


O = 


La administracio de „Pola Faperantistlo“ oferas per lotado al divenantoj de 
ciu) tri problemoj: 1) Lemaire, Tra Mez- Afriko, 2) Orzeszko- Kabe, La interrompita 


kanto. Templimo; 16. novembro 1907. Adresi: Societo Esperanto en Leopolo (Lwiw) 
Aŭetrto, 


Solvo de problemoj en la 5—6 num. de „Pola Esperantisto“: l) Lokomo- 
bilo, 2) Reĝido Olaf, 3) Beaufront. 


La premiojn ricevis per lotado: 1) F-ino Wanda Laurecka en Vieno, 2) S-o 
Paŭlo Benoit en Alĝero. 

petataj sendi al la Redakcio po du ekzemplerojn de ĉiu vcrko.) 


Bastien L. Naŭlingva etiinol- 
ogia leksikono. Parizo, Presa Ls- 
per. Societo, Fr. 3'00 (Sm 1'20). 

La ĉefaj celoj de tiu ĉi libro, 
atestanta pri granda laboremeco 
de l' aŭtoro, estas: 1) Montri la 
internaciecon de esperanta Vortaro, 
2) Plifaciligi la memoriĝon de l 
radikoj al personoj, konantaj lati- 
nan aŭ kelkajn hindogermanajn 
lingvojn. 

Bayol Lieut. Guide Esperanto 
de la Croix-Rouge. Parizo, Presa 
Esper. Societo, Fr. 0'05 (Sm 0'02). 

Broŝureto en formato de „Ce- 
feĉoj“, enhavanta ĉiujn frazojn 
bezonatajn dum milita tempo. Kr- 
om la esperanta teksto kaj ĝia 
franca traduko estas en tria kolono 
aldonita montro de elparolado (por 
Francoj). 

Bianchini J. Hebrea kalendaro, 
kiun uzadis la Izraelidoj dum la 
jarcento de Jezu-Kristo. Tours, E. 
Peltier. Fr. 025 (Sm 0'10). 

Originale -esperanta broŝureto 
eldonita en „Moderna Biblioteko“, 
Serio: Bibliaj studoj Nro l. 

Cart Th. Esperanta radikaro. 
Parizo, Presa Esp. Societo. Fr. 1125 
(Sm 0:50). 

Dua eldono por la propagando 
de Esper. inter blinduloj enhavas 
ankaŭ ŝlosilon. 

efeć E. La universala Ślosi- 
lavro. Londono, Intern. Esper. Pro- 
pagandejo. Fr. 1:25 (Sm 0:50). 

Malgranda, bele bindita libreto 
enhavanta la konatan ŝlosilon en 
naŭ lingvoj. 


Cefet E. Pri !a elparolado de 
la vokaloj en Esperanto. Londo- 
no, Intern. Esp. Propagandejo. Fr. 
0:50 (Sm 0:20). 

Detala, ebla eĉ tro detala ĉap- 
itro pri temo pli teoria ol praktika, 
ĉar konforme kun la sperto akirita 
dum la tri kongresoj, ankaŭ la aŭ- 
toro konstatas, ke la malgrandaj 
diferencoj (ĉe, e, uć) ne malfacili- 
gas la kompreneblecon de parolado. 

Musset P. de, Sinjoro Vento 
kaj Siujorino Pluvo, tradukis P. 
Champion, Parizo, Presa Esper. 
Societo, Fr. 1'00 (Sm 0'40). 

arma rakonto, riĉe ilustrata 
kaj pro la facila stilo tre leginda 
por junuloj kaj komencantoj. 

Tellini Fino A. Kristanaj pre- 
ĝoj por blinduloj. Udine, ĉe aŭt- 
orino (Sm O'25). 

En Braille-relief-punktoj presita 
preĝareto. 

Zamenhof Dro L. L. Taschen- 
wörterbuch Deutsch-Esperanto und 
lkisperanto-Deutsch, Berlino, Möl- 
ler & Borel. M 1:00 (Sm 050). 

Tre praktika poŝvortaro, enha- 
vanta ĉiujn vortojn plej uzatajn 
en la ĉiutaga vivo. 

w „ Solvo de la problemo de 
lingvo tnternacia. Tradukis prof. 
Christaller. Berlino, Moller & Bo- 
rel. M 0'75 (Sm 037). 

Flanke de esperanta teksto, tre 
bone konata el „Fundamenta Kre- 
stomatio“ estas aldonita preskaŭ 
laŭvorta germana traduko. Bonega 
propagandilo kaj tial jam en aliajn 


lingvojn tradukita. 


Ĉiujn suprenomitajn verkojn oni povas mendi per pero de Pola Esperantisto. 


Do nabycia w redakcji „Pola Esperantisto“ 

Podręcznik do nauki języka Esperanto (St. Ry r 
Vortaro esperanta-pola (St. Łazica) . . , ; 
Stownik polsko-esp. (St. Lazica) . 

Fundamenta Krestomatio (Dr. Zamenhof) . sn ATE 


Pola antologio (Kabe). . LOLIO, a, „vd 
Fundo de l' mizero (SiekóSZe SM) SEP. 
Interrompita kanto (Orzeszko). 


INiApyuHAKR MIRNADORHOCDO ABURA Eenepanro (M. IOpxin) —*70 


Odznaki esperanckie (gwiazdki) 
Esp. kartki korespondencyjne . 


Pierwsza galicyjska fabryka 


BIELIZNY I KOŁDER 


pod firmą 


Unua galicia fabriko de 


TOLAĴO KAJ LITKOVRILOJ 


sub firmo 


f Wikter Sedlaezek R 


Lwów, plac Rapitulny l. 3. 


poleca 


z najlepszych materyałów starannie 
wyrabianą bieliznę damską, męską, 
dla dzieci i niemowląt, 


Całe wyprawy ślubne. — 
Wyprawki dla niemowląt. 
Kołdry weśniane i puchowe. 


Ceny stałe a niskie. — Cenniki do- 
starczam gratis. — Wszelkich in- 


formacyi udzielam chętnie. 


ST. KAZICA 


Obszerny podręcznik 


do nauki jęz. „Esperanto“ 
z licznymi przykładami i wyjątkami 
z prozy i poezyi. 
Cena 1 korona. | 
Do nabycia w Towarz. Esperanto 
we Lwowie i we wszystkich ksie- 
garniach. ' 


rekomendas 


tolajon virinan, viran kaj infanan 
zorgeme fabrikitan el plej bonaj 
materialajoj. 
Kompletaj edzigaj dothavoj. 
Dothavoj por suĉinfanoj. 
Lanaj kaj lanugaj litkovriloj. 
Fiksaj kaj moderaj prezoj. Prezaroj 
senpage kaj afrankite. — Ciuj in- 
formoj volonte donataj. — Oni ko- 
respondas ankaŭ esperante. 


Lingvo Internacia 


Centra Organo de la Esperantistoj 
eliranta la 15-an de Ĉiu monato. 


La plej malnova el ĉiuj Esperan- 
tistaj gazetoj fondita en 1895, 
Administracio: Presa Esperantista 
Societo, 33, Rue Lacópede, Paris. 


Jara abono: Sen literatura Al- 
dono 5 fr. Kun Aldono 7 fr. 50 c. 


Specimena numero estas senpage ricevebla. 


